title: Komisjoni direktiiv 2010/42/EL, 28. juuni 2010 , millega muudetakse nõukogu direktiivi 91/414/EMÜ, et lisada toimeainete hulka FEN 560 (lambaläätse seemnetest jahvatatud pulber)  (EMPs kohaldatav tekst )

text:
               29.6.2010

               ET

               Euroopa Liidu Teataja

               L 161/6

         KOMISJONI DIREKTIIV 2010/42/EL,
   28. juuni 2010,
   millega muudetakse nõukogu direktiivi 91/414/EMÜ, et lisada toimeainete hulka FEN 560 (lambaläätse seemnetest jahvatatud pulber)
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 15. juuli 1991. aasta direktiivi 91/414/EMÜ taimekaitsevahendite turuleviimise kohta, (1) eriti selle artikli 6 lõiget 1,
   ning arvestades järgmist:

               (1)

               Prantsusmaa sai 24. juunil 2003 äriühingult Société occitane de fabrications et de technologies taotluse toimeaine FEN 560 (lambaläätse seemnetest jahvatatud pulber) kandmiseks direktiivi 91/414/EMÜ I lisasse vastavalt direktiivi 91/414/EMÜ artikli 6 lõikele 2. Komisjoni otsusega 2004/131/EÜ (2) kinnitati, et toimik on täielik ning seda võib pidada põhimõtteliselt vastavaks direktiivi 91/414/EMÜ II ja III lisas loetletud andme- ja teabealastele nõuetele.

               (2)

               Kõnealuse toimeaine mõju inimese tervisele ja keskkonnale taotluse esitaja poolt kavandatud kasutusviiside puhul on hinnatud vastavalt direktiivi 91/414/EMÜ artikli 6 lõigetele 2 ja 4. Määratud referentliikmesriik esitas hindamisaruande projekti 18. veebruaril 2005.

               (3)

               Hindamisaruande projekti kohta on liikmesriigid ja Euroopa Toiduohutusamet (EFSA) esitanud vastastikused eksperdihinnangud ning 18. detsembril 2009 esitas EFSA kokkuvõtte pestitsiidse toimeaine lambaläätse seemnetest jahvatatud pulbri (FEN 560) riskianalüüsi käsitlevate eksperdihinnangute kohta (3). Liikmesriigid ja komisjon vaatasid selle aruande läbi toiduahela ja loomatervishoiu alalises komitees ning see vormistati 11. mail 2010 komisjoni läbivaatamisaruandena FEN 560 (lambaläätse seemnetest jahvatatud pulbri) kohta.

               (4)

               Mitmete uuringute põhjal on selgunud, et toimeainet FEN 560 (lambaläätse seemnetest jahvatatud pulbrit) sisaldavad taimekaitsevahendid võib lugeda üldiselt vastavateks direktiivi 91/414/EMÜ artikli 5 lõike 1 punktides a ja b ning lõikes 3 ettenähtud nõuetele, eriti nende kasutusviiside puhul, mida uuriti ja mille kohta esitati üksikasjalikud andmed komisjoni aruandes. Seega on asjakohane lisada FEN 560 (lambaläätse seemnetest jahvatatud pulber) direktiivi I lisasse, et tagada kõigis liikmesriikides seda toimeainet sisaldavate taimekaitsevahendite lubade väljaandmine vastavalt kõnealuse direktiivi sätetele.

               (5)

               Ilma et see piiraks direktiiviga 91/414/EMÜ kindlaks määratud kohustusi, mis kaasnevad toimeaine lisamisega I lisasse, tuleks pärast toimeaine loetelusse lisamist anda liikmesriikidele kuus kuud FEN 560 (lambaläätse seemnetest jahvatatud pulbrit) sisaldavate taimekaitsevahendite kehtivate ajutiste kasutuslubade läbivaatamiseks, et tagada direktiivis 91/414/EMÜ, eriti selle artiklis 13 sätestatud nõuete ja I lisas esitatud asjakohaste tingimuste täitmine. Liikmesriigid peaksid kehtivad ajutised kasutusload asendama alaliste lubadega, neid muutma või need tühistama vastavalt direktiivi 91/414/EMÜ sätetele. Erandina eespool nimetatud tähtajast tuleks ette näha pikem ajavahemik kõiki taimekaitsevahendeid ja kavandatud kasutusviise käsitlevate täielike, III lisa kohaste andmete esitamiseks ja hindamiseks kooskõlas direktiivis 91/414/EMÜ kehtestatud ühtsete põhimõtetega.

               (6)

               Seega on asjakohane direktiivi 91/414/EMÜ vastavalt muuta.

               (7)

               Käesoleva direktiiviga ettenähtud meetmed on kooskõlas toiduahela ja loomatervishoiu alalise komitee arvamusega,

         ON VASTU VÕTNUD KÄESOLEVA DIREKTIIVI:
   Artikkel 1
   Direktiivi 91/414/EMÜ I lisa muudetakse käesoleva direktiivi lisa kohaselt.
   Artikkel 2
   Liikmesriigid võtavad vastu ja avaldavad käesoleva direktiivi täitmiseks vajalikud õigus- ja haldusnormid hiljemalt 30. aprilliks 2011. Liikmesriigid edastavad kõnealuste normide teksti ning kõnealuste normide ja käesoleva direktiivi vahelise vastavustabeli viivitamata komisjonile.
   Liikmesriigid kohaldavad neid norme alates 1. maist 2011.
   Kui liikmesriigid võtavad need normid vastu, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.
   Artikkel 3
   1.   Liikmesriigid muudavad või tühistavad vajaduse korral direktiivi 91/414/EMÜ kohaselt toimeainena FEN 560 (lambaläätse seemnetest jahvatatud pulber) sisaldavate taimekaitsevahendite olemasolevad load 30. aprilliks 2011. Eelkõige kontrollivad nad nimetatud tähtpäevaks, kas kõnealuse direktiivi I lisas FEN 560 (lambaläätse seemnetest jahvatatud pulber) suhtes sätestatud tingimused on täidetud, välja arvatud kõnealust toimeainet käsitleva kande B-osas nimetatud tingimused, ning kas loa valdajal on olemas kõnealuse direktiivi artikli 13 lõike 2 tingimuste kohaselt II lisa nõuetele vastav toimik või juurdepääs sellele.
   2.   Erandina lõikest 1 teevad liikmesriigid iga lubatud taimekaitsevahendi puhul, mis sisaldab FEN 560 (lambaläätse seemnetest jahvatatud pulber) ainsa toimeainena või ühena mitmest toimeainest, mis kõik on hiljemalt 31. oktoobriks 2010 lisatud direktiivi 91/414/EMÜ I lisa loetelusse, toote uue hindamise direktiivi 91/414/EMÜ III lisa nõuetele vastava toimiku põhjal vastavalt kõnealuse direktiivi VI lisas sätestatud ühtsetele põhimõtetele ning arvestades kõnealuse direktiivi I lisa FEN 560 (lambaläätse seemnetest jahvatatud pulber) käsitleva kande B-osa. Kõnealuse hindamise alusel määravad nad kindlaks, kas toode vastab direktiivi 91/414/EMÜ artikli 4 lõike 1 punktides b, c, d ja e sätestatud tingimustele.
   Pärast otsustamist liikmesriigid:

               a)

               muudavad vajaduse korral luba või tühistavad selle hiljemalt 30. aprilliks 2012, juhul kui taimekaitsevahend sisaldab FEN 560 (lambaläätse seemnetest jahvatatud pulber), või

               b)

               juhul, kui vahend sisaldab FEN 560 (lambaläätse seemnetest jahvatatud pulber) ühena mitmest toimeainest, muudavad liikmesriigid vajaduse korral luba või tühistavad selle hiljemalt 30. aprilliks 2012 või kuupäevaks, mis on ette nähtud loa muutmiseks või tühistamiseks vastavas direktiivis või direktiivides, millega asjaomane toimeaine või asjaomased toimeained lisati direktiivi 91/414/EMÜ I lisasse, olenevalt sellest, kumb kuupäev on hilisem.

         Artikkel 4
   Käesolev direktiiv jõustub 1. novembril 2010.
   Artikkel 5
   Käesolev direktiiv on adresseeritud liikmesriikidele.

      Brüssel, 28. juuni 2010

            Komisjoni nimel

            president

         José Manuel BARROSO

      (1)  EÜT L 230, 19.8.1991, lk 1.

      (2)  ELT L 37, 10.2.2004, lk 34.

      (3)  The EFSA Journal (2010) 8(1):1448, Conclusion on the peer review of the pesticide risk assessment of the active substance fenugreek seed powder (FEN 560). doi:10.2903/j.efsa.2010.1448. Avaldatud veebilehel www.efsa.europa.eu

      LISA
      Direktiivi 91/414/EMÜ I lisa tabeli lõppu lisatakse järgmine kanne:

                     Number

                     Üldnimetus, tunnuskood

                     Rahvusvahelise Puhta Keemia ja Rakenduskeemia Liidu (IUPAC) nimetus

                     Puhtus (1)

                     Jõustumine

                     Lisamise aegumine

                     Erisätted

                     „313

                     FEN 560 (lambaläätse seemnetest jahvatatud pulber)
                     CASi nr
                     määratlemata
                     CIPACi nr
                     määratlemata
                     Toimeaine valmistatakse taime Trigonella foenum-graecum L. (lambalääts) seemnetest jahvatatud pulbrist

                     Puudub

                     100 % lambaläätse seemnetest jahvatatud pulber ilma igasuguste lisanditeta ja ekstraheerimiseta; seemned vastavad inimtoidu kvaliteedinõuetele.

                     1. november 2010

                     31. oktoober 2020

                     A   OSA
                     Kasutusloa võib anda ainult kasutamiseks põllukultuuride enesekaitsemehhanismide esilekutsujana.
                     B   OSA
                     VI lisas sätestatud ühtsete põhimõtete rakendamisel võetakse arvesse toiduahela ja loomatervishoiu alalises komitees 11. mail 2010 FEN 560 (lambaläätse seemnetest jahvatatud pulber) kohta lõplikult vormistatud läbivaatamisaruande järeldusi, eriti selle aruande I ja II lisa.
                     Kõnealuse üldhindamise käigus peavad liikmesriigid pöörama erilist tähelepanu käitajate, töötajate ja kõrvalseisjate ohutusele.
                     Kasutusloa tingimustega nähakse vajaduse korral ette ohu vähendamise meetmed.”

         (1)  Täpsemad andmed toimeainete identifitseerimise ja määratlemise kohta on esitatud läbivaatamisaruandes.


title: Komisjoni direktiiv 2008/108/EÜ, 26. november 2008 , millega muudetakse nõukogu direktiivi 91/414/EMÜ, et lisada toimeainete hulka flutolaniil, benfluraliin, fluasinaam, fuberidasool ja mepikvaat (EMPs kohaldatav tekst)

text:
               27.11.2008

               ET

               Euroopa Liidu Teataja

               L 317/6

      KOMISJONI DIREKTIIV 2008/108/EÜ,
   26. november 2008,
   millega muudetakse nõukogu direktiivi 91/414/EMÜ, et lisada toimeainete hulka flutolaniil, benfluraliin, fluasinaam, fuberidasool ja mepikvaat
   (EMPs kohaldatav tekst)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 15. juuli 1991. aasta direktiivi 91/414/EMÜ taimekaitsevahendite turuleviimise kohta, (1) eriti selle artikli 6 lõiget 1,
   ning arvestades järgmist:

               (1)

               Komisjoni määrustes (EÜ) nr 451/2000 (2) ja (EÜ) nr 1490/2002 (3) on sätestatud üksikasjalikud rakenduseeskirjad direktiivi 91/414/EMÜ artikli 8 lõikes 2 osutatud tööprogrammi kolmanda etapi jaoks ning kehtestatud hinnatavate toimeainete loetelu, pidades silmas nende võimalikku lisamist direktiivi 91/414/EMÜ I lisasse. Sellesse loetellu kuuluvad flutolaniil, benfluraliin, fluasinaam, fuberidasool ja mepikvaat.

               (2)

               Nende toimeainete mõju inimese tervisele ja keskkonnale on vastavalt määrustes (EÜ) nr 451/2000 ja (EÜ) nr 1490/2002 sätestatud korrale hinnatud mitmete kasutusalade suhtes, mille kohta teavitajad on teinud ettepaneku. Nendes määrustes on määratud ka referentliikmesriigid, kes peavad esitama asjaomased hindamisaruanded ja soovitused Euroopa Toiduohutusametile (EFSA) vastavalt määruse (EÜ) nr 1490/2002 artikli 10 lõikele 1. Flutolaniili puhul oli referentliikmesriik Soome ja kogu asjaomane teave esitati 13. juunil 2005. Benfluraliini puhul oli referentliikmesriik Belgia ja kogu asjaomane teave esitati 16. veebruaril 2006. Fluasinaami puhul oli referentliikmesriik Austria ja kogu asjaomane teave esitati 3. jaanuaril 2006. Fuberidasooli ja mepikvaadi puhul oli referentliikmesriik Ühendkuningriik ning kogu asjaomane teave esitati 5. aprillil 2005.

               (3)

               Liikmesriigid ja EFSA vaatasid hindamisaruanded läbi ning esitasid need komisjonile EFSA teaduslike aruannetena 3. märtsil 2008 flutolaniili ja benfluraliini kohta, 26. märtsil 2008 fluasinaami kohta, 14. novembril 2007 fuberidasooli kohta ja 14. aprillil 2008 mepikvaadi kohta. (4) Liikmesriigid ja komisjon vaatasid kõnealused aruanded läbi toiduahela ja loomatervishoiu alalises komitees ning need vormistati 20. mail 2008 komisjoni läbivaatamisaruandena flutolaniili, benfluraliini, fluasinaami, fuberidasooli ja mepikvaadi kohta.

               (4)

               Mitmete uuringute põhjal on selgunud, et flutolaniili, benfluraliini, fluasinaami, fuberidasooli ja mepikvaati sisaldavad taimekaitsevahendid peaksid üldiselt vastama direktiivi 91/414/EMÜ artikli 5 lõike 1 punktides a ja b ette nähtud nõuetele, eriti nende kasutusviiside puhul, mida uuriti ja mida komisjoni läbivaatamisaruandes üksikasjalikult kirjeldati. Seetõttu on asjakohane kanda need toimeained kõnealuse direktiivi I lisasse, et tagada kõigis liikmesriikides asjaomaseid toimeaineid sisaldavate taimekaitsevahendite kasutuslubade väljaandmine vastavalt kõnealuse direktiivi sätetele.

               (5)

               Ilma et see piiraks eelmainitud järeldust, on vaja koguda teatavate küsimuste kohta täiendavat teavet. Direktiivi 91/414/EMÜ artikli 6 lõikes 1 on sätestatud, et toimeaine kandmine I lisasse võib sõltuda teatud tingimuste täitmisest. Seetõttu on asjakohane nõuda, et benfluraliiniga tuleks teha täiendavaid katseid, et saada kinnitust tarbijate ja veeorganismide suhtes läbiviidud riskihindamistele, ning et fluasinaami tuleks veel katsetada, et kinnitada veeorganismide ja pinnase makroorganismide riskihindamisi, ning et teavitajad peaksid esitama vastavad uuringud.

               (6)

               Toimeaine I lisasse kandmisele peaks eelnema piisav ajavahemik, et liikmesriigid ja huvitatud isikud jõuaksid aine loetelusse lisamisest tulenevate uute nõuete täitmiseks valmistuda.

               (7)

               Ilma et see piiraks direktiiviga 91/414/EMÜ kindlaksmääratud kohustusi, mis kaasnevad toimeaine kandmisega I lisasse, tuleks pärast toimeaine loetelusse kandmist anda liikmesriikidele kuus kuud aega flutolaniili, benfluraliini, fluasinaami, fuberidasooli ja mepikvaati sisaldavate taimekaitsevahendite kehtivate kasutuslubade läbivaatamiseks, et tagada direktiivis 91/414/EMÜ, eriti selle artiklis 13 sätestatud nõuete ja I lisas esitatud asjakohaste tingimuste täitmine. Direktiivi 91/414/EMÜ sätete kohaselt peaksid liikmesriigid vastavalt vajadusele olemasolevaid lube muutma, need asendama või tühistama. Erandina eespool nimetatud tähtajast tuleks ette näha pikem ajavahemik kõiki taimekaitsevahendeid ja kavandatud kasutusviise käsitlevate täielike III lisa kohaste andmete esitamiseks ja hindamiseks kooskõlas direktiivis 91/414/EMÜ sätestatud ühtsete põhimõtetega.

               (8)

               Varasemad kogemused komisjoni määruse (EMÜ) nr 3600/92 (5) raames hinnatud toimeainete kandmisel direktiivi 91/414/EMÜ I lisasse on näidanud, et kehtivate kasutuslubade valdajate kohustuste puhul, mis on seotud andmetele juurdepääsuga, võib tekkida tõlgendamisraskusi. Et neid edaspidi vältida, on vaja täpsustada liikmesriikide kohustused, eelkõige kohustus kontrollida, et loa valdaja võimaldab juurdepääsu toimikule, mis vastab kõnealuse direktiivi II lisa nõuetele. Selline täpsustamine ei too liikmesriikidele ega loa valdajatele kaasa uusi kohustusi võrreldes I lisa muutmiseks seni vastu võetud direktiividega.

               (9)

               Seepärast on asjakohane direktiivi 91/414/EMÜ vastavalt muuta.

               (10)

               Käesolevas direktiivis sätestatud meetmed on kooskõlas toiduahela ja loomatervishoiu alalise komitee arvamusega,

         ON VASTU VÕTNUD KÄESOLEVA DIREKTIIVI:
   Artikkel 1
   Direktiivi 91/414/EMÜ I lisa muudetakse käesoleva direktiivi lisa kohaselt.
   Artikkel 2
   Liikmesriigid võtavad vastu ja avaldavad käesoleva direktiivi järgimiseks vajalikud õigusnormid hiljemalt 31. augustiks 2009. Liikmesriigid edastavad kõnealuste õigusnormide teksti ning kõnealuste normide ja käesoleva direktiivi vahelise vastavustabeli viivitamata komisjonile.
   Liikmesriigid kohaldavad neid õigusnorme alates 1. septembrist 2009.
   Kui liikmesriigid võtavad need õigusnormid vastu, lisavad nad nendesse või nende ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.
   Artikkel 3
   1.   Vajaduse korral muudavad liikmesriigid direktiivi 91/414/EMÜ kohaselt toimeainetena flutolaniili, benfluraliini, fluasinaami, fuberidasooli ja mepikvaati sisaldavate taimekaitsevahendite kehtivaid lube või tühistavad need 31. augustiks 2009.
   Eelkõige kontrollivad nad nimetatud tähtpäevaks, kas kõnealuse direktiivi I lisas flutolaniili, benfluraliini, fluasinaami, fuberidasooli ja mepikvaadi suhtes sätestatud tingimused on täidetud, välja arvatud kõnealuseid toimeaineid käsitleva kande B osas nimetatud tingimused, ning kas loa valdajal on olemas kõnealuse direktiivi artikli 13 tingimuste kohaselt sama direktiivi II lisa nõuetele vastav toimik või juurdepääs sellele.
   2.   Erandina lõikest 1 teostavad liikmesriigid iga lubatud taimekaitsevahendi puhul, mis sisaldab flutolaniili, benfluraliini, fluasinaami, fuberidasooli ja mepikvaati ainsa toimeainena või ühena mitmest toimeainest, mis kõik on hiljemalt 28. veebruariks 2009 kantud direktiivi 91/414/EMÜ I lisa loetelusse, toote uue hindamise direktiivi 91/414/EMÜ III lisa nõuetele vastava toimiku põhjal vastavalt direktiivi VI lisas sätestatud ühtsetele põhimõtetele ning arvestades kõnealuse direktiivi I lisa flutolaniili, benfluraliini, fluasinaami, fuberidasooli ja mepikvaati käsitlevate kannete B osa. Kõnealuse hindamise alusel määravad nad kindlaks, kas toode vastab direktiivi 91/414/EMÜ artikli 4 lõike 1 punktides b, c, d ja e sätestatud tingimustele.
   Pärast otsustamist toimivad liikmesriigid järgmiselt:

               a)

               toote puhul, mis sisaldab ainsa toimeainena flutolaniili, benfluraliini, fluasinaami, fuberidasooli ja mepikvaati, muudavad liikmesriigid vajaduse korral kasutusluba või tühistavad selle hiljemalt 28. veebruariks 2013, või

               b)

               juhul kui toode sisaldab flutolaniili, benfluraliini, fluasinaami, fuberidasooli ja mepikvaati ühena mitmest toimeainest, muudavad liikmesriigid luba või tühistavad selle hiljemalt 28. veebruariks 2013 või kuupäevaks, mis on ette nähtud loa muutmiseks või tühistamiseks vastavas direktiivis või direktiivides, millega asjaomane toimeaine või asjaomased toimeained kanti direktiivi 91/414/EMÜ I lisasse, olenevalt sellest, kumb kuupäev on hilisem.

         Artikkel 4
   Käesolev direktiiv jõustub 1. märtsil 2009.
   Artikkel 5
   Käesolev direktiiv on adresseeritud liikmesriikidele.

      Brüssel, 26. november 2008

            Komisjoni nimel

            komisjoni liige

         Androulla VASSILIOU

      (1)  EÜT L 230, 19.8.1991, lk 1.

      (2)  EÜT L 55, 29.2.2000, lk 25.

      (3)  EÜT L 224, 21.8.2002, lk 23.

      (4)  EFSA teaduslik aruanne (2008) 126, kokkuvõte, milles käsitletakse vastastikuseid eksperdihinnanguid pestitsiidse toimeaine flutolaniili riskihindamise kohta (valmimiskuupäev: 3. märts 2008).

      EFSA teaduslik aruanne (2008) 127, kokkuvõte, milles käsitletakse vastastikuseid eksperdihinnanguid pestitsiidse toimeaine benfluraliini riskihindamise kohta (valmimiskuupäev: 3. märts 2008).

      EFSA teaduslik aruanne (2008) 137, kokkuvõte, milles käsitletakse vastastikuseid eksperdihinnanguid pestitsiidse toimeaine fluasinaami riskihindamise kohta (valmimiskuupäev: 26. märts 2008).

      EFSA teaduslik aruanne (2008) 118, kokkuvõte, milles käsitletakse vastastikuseid eksperdihinnanguid pestitsiidse toimeaine fuberidasooli riskihindamise kohta (valmimiskuupäev: 14. november 2007).

      EFSA teaduslik aruanne (2008) 146, kokkuvõte, milles käsitletakse vastastikuseid eksperdihinnanguid pestitsiidse toimeaine mepikvaadi riskihindamise kohta (valmimiskuupäev: 14. aprill 2008).

      (5)  EÜT L 366, 15.12.1992, lk 10.

      LISA
      Direktiivi 91/414/EMÜ I lisa tabeli lõppu lisatakse järgmine kanne:

                     nr

                     Tavanimetus, tunnuskoodid

                     Rahvusvahelise Puhta Keemia ja Rakenduskeemia Liidu (IUPAC) nimetus

                     Puhtus (1)

                     Jõustumine

                     Lisamise aegumine

                     Erisätted

                     „193

                     Flutolaniil
                     CASi nr 66332-96-5
                     CIPACi nr 524

                     α,α,α-trifluoro-3′-isopropoksü-o-toluaniliid

                     ≥ 975 g/kg

                     1. märts 2009

                     28. veebruar 2019

                     A   OSA
                     Lubatud kasutada üksnes fungitsiidina.
                     B   OSA
                     Kui liikmesriigid hindavad taotlust lubada kasutada fluotaniili sisaldavat taimekaitsevahendit muuks otstarbeks kui kartulimugulate töötlemiseks, pööravad nad erilist tähelepanu artikli 4 lõike 1 punktis b nimetatud kriteeriumidele ja tagavad, et enne kasutusloa andmist oleks esitatud kogu vajalik teave.
                     VI lisas sätestatud ühtsete põhimõtete rakendamisel võetakse arvesse toiduahela ja loomatervishoiu alalises komitees 20. mail 2008 flutolaniili kohta lõplikult vormistatud läbivaatamisaruande järeldusi ning eelkõige selle aruande I ja II liidet.
                     Üldhindamisel peavad liikmesriigid pöörama erilist tähelepanu:

                                 —

                                 põhjavee kaitsele, kui toimeainet kasutatakse tundliku mullastiku ja/või kliimatingimustega piirkonnas.

                           Vajaduse korral hõlmavad lubamise tingimused riskide vähendamise meetmete võtmist.

                     194

                     Benfluraliin
                     CASi nr 1861-40-1
                     CIPACi nr 285

                     N-butüül-N-etüül-α,α,α-trifluoro-2,6-dinitro-p-toluidiin

                     ≥ 960 g/kg
                     Lisandid:

                                 —

                                 etüülbutüülnitrosamiin: maksimaalselt 0,1 mg/kg

                     1. märts 2009

                     28. veebruar 2019

                     A   OSA
                     Lubatud kasutada üksnes herbitsiidina.
                     B   OSA
                     Kui liikmesriigid hindavad taotlust lubada kasutada benfluraliini sisaldavat taimekaitsevahendit muuks otstarbeks kui salati ja salatsiguri puhul, pööravad nad erilist tähelepanu artikli 4 lõike 1 punktis b nimetatud kriteeriumidele ja tagavad, et enne kasutusloa andmist oleks esitatud kogu vajalik teave.
                     VI lisas sätestatud ühtsete põhimõtete rakendamisel võetakse arvesse toiduahela ja loomatervishoiu alalises komitees 20. mail 2008 benfluraliini kohta lõplikult vormistatud läbivaatamisaruande järeldusi ning eelkõige selle aruande I ja II liidet.
                     Üldhindamisel peavad liikmesriigid pöörama erilist tähelepanu:

                                 —

                                 kasutajate ohutusele. Lubatud kasutustingimustes tuleb ette näha piisavate isikukaitsevahendite ja riski vähendamise meetmete võtmine, et vähendada kokkupuudet toimeainega;

                                 —

                                 taimset ja loomset päritolu jääkidele toidus ning hinnata tuleb tarbijate kokkupuudet toimeainega toidu kaudu;

                                 —

                                 lindude ja imetajate, pinnavee ja veeorganismide kaitsele. Seoses nende kindlakstehtud riskidega tuleks vajaduse korral kohaldada riski vähendamise meetmeid, näiteks puhvervööndeid.

                           Asjaomased liikmesriigid nõuavad edasisi uuringuid külvikorrakultuuride metabolismi kohta ning riskihindamise kinnitamist metaboliit B12 kohta ja veeorganismide puhul. Nad tagavad, et teavitajad, kelle taotlusel on benfluraliin käesolevasse lisasse kantud, esitavad komisjonile sellised uuringud kahe aasta jooksul alates käesoleva direktiivi jõustumisest.

                     195

                     Fluasinaam
                     CASi nr 79622-59-6
                     CIPACi nr 521

                     3-kloro-N-(3-kloro-5-trifluorometüül-2-püridüül)-α,α,α-trifluoro-2, 6-dinitro-p-toluidiin

                     ≥ 960 g/kg
                     Lisandid:
                     5-kloro-N-(3-kloro-5-trifluorometüül-2-püridüül)-α,α,α-trifluoro-4,6-dinitro-o-toluidiin

                                 —

                                 mitte üle 2 g/kg

                     1. märts 2009

                     28. veebruar 2019

                     A   OSA
                     Lubatud kasutada üksnes fungitsiidina.
                     B   OSA
                     Kui liikmesriigid hindavad taotlust lubada kasutada fluasinaami sisaldavat taimekaitsevahendit muuks otstarbeks kui kartulite puhul, pööravad nad erilist tähelepanu artikli 4 lõike 1 punktis b nimetatud kriteeriumidele ja tagavad, et enne kasutusloa andmist oleks esitatud kogu vajalik teave.
                     VI lisas sätestatud ühtsete põhimõtete rakendamisel võetakse arvesse toiduahela ja loomatervishoiu alalises komitees 20. mail 2008 fluasinaami kohta lõplikult vormistatud läbivaatamisaruande järeldusi ning eelkõige selle aruande I ja II liidet.
                     Üldhindamisel peavad liikmesriigid pöörama erilist tähelepanu:

                                 —

                                 kasutajate ja töötajate ohutusele. Lubatud kasutustingimustes tuleb ette näha piisavate isikukaitsevahendite ja riski vähendamise meetmete võtmine, et vähendada kokkupuudet toimeainega;

                                 —

                                 taimset ja loomset päritolu jääkidele toidus ning hinnata tuleb tarbijate kokkupuudet toidu kaudu;

                                 —

                                 veeorganismide kaitsele. Seoses selle kindlakstehtud riskiga tuleks asjakohastele puhkudel kohaldada riski vähendamise meetmeid, näiteks puhvervööndeid.

                           Asjaomased liikmesriigid nõuavad edasisi uuringuid, et kinnitada veeorganismide ja pinnase makroorganismide riskihindamisi. Nad tagavad, et teavitajad, kelle taotlusel on fluasinaam käesolevasse lisasse kantud, esitavad komisjonile sellised uuringud kahe aasta jooksul alates käesoleva direktiivi jõustumisest.

                     196

                     Fuberidasool
                     CASi nr 3878-19-1
                     CIPACi nr 525

                     2-(2′-furüül)bensimidasool

                     ≥ 970 g/kg

                     1. märts 2009

                     28. veebruar 2019

                     A   OSA
                     Lubatud kasutada üksnes fungitsiidina.
                     B   OSA
                     Kui liikmesriigid hindavad taotlust lubada kasutada fuberidasooli sisaldavat taimekaitsevahendit muuks otstarbeks kui seemnete puhtimiseks, pööravad nad erilist tähelepanu artikli 4 lõike 1 punktis b nimetatud kriteeriumidele ja tagavad, et enne kasutusloa andmist oleks esitatud kogu vajalik teave.
                     VI lisas sätestatud ühtsete põhimõtete rakendamisel võetakse arvesse toiduahela ja loomatervishoiu alalises komitees 20. mail 2008 fuberidasooli kohta lõplikult vormistatud läbivaatamisaruande järeldusi ning eelkõige selle aruande I ja II liidet.
                     Üldhindamisel peavad liikmesriigid pöörama erilist tähelepanu:

                                 —

                                 kasutajate ohutusele ja tagama, et kasutustingimustega nähakse ette piisavate isikukaitsevahendite kasutamine;

                                 —

                                 pikaajalisele ohule imetajatele; nad peavad tagama, et lubamise tingimused sisaldavad asjakohastel puhkudel riskide vähendamise meetmeid. Sellisel juhul tuleks nõuda piisavate vahendite kasutamist, mis tagavad selle segunemise mullaga võimalikult suures ulatuses ja vähendavad selle kadu kasutamise ajal.

                           Vajaduse korral hõlmavad kasutustingimused riskide vähendamise meetmete võtmist.

                     197

                     Mepikvaat
                     CASi nr 15302-91-7
                     CIPACi nr 440

                     1,1-dimetüülpiperidiinkloriid (mepikvaatkloriid)

                     ≥ 990 g/kg

                     1. märts 2009

                     28. veebruar 2019

                     A   OSA
                     Lubatud kasutada üksnes taimekasvuregulaatorina.
                     B   OSA
                     Kui liikmesriigid hindavad taotlust lubada kasutada mepikvaati sisaldavat taimekaitsevahendit muuks otstarbeks kui odra puhul, pööravad nad erilist tähelepanu artikli 4 lõike 1 punktis b nimetatud kriteeriumidele ja tagavad, et enne kasutusloa andmist oleks esitatud kogu vajalik teave.
                     VI lisas sätestatud ühtsete põhimõtete rakendamisel võetakse arvesse toiduahela ja loomatervishoiu alalises komitees 20. mail 2008 mepikvaadi kohta lõplikult vormistatud läbivaatamisaruande järeldusi ning eelkõige selle aruande I ja II liidet.
                     Liikmesriigid peavad pöörama erilist tähelepanu taimset ja loomset päritolu jääkidele toidus ning hindama tarbijate kokkupuudet toidu kaudu.”

         (1)  Täpsemad andmed toimeainete identifitseerimise ja määratlemise kohta on esitatud läbivaatamisaruandes.


title: Komisjoni direktiiv 2003/119/EÜ, 5. detsember 2003, millega muudetakse nõukogu direktiivi 91/414/EMÜ toimeainete mesosulfurooni, propoksükarbasooni ja zoksamiidi lisamisegaEMPs kohaldatav tekst

text:
Tähtis õiguslik teade

|

32003L0119

Euroopa Liidu Teataja L 325 , 12/12/2003 Lk 0041 - 0043

		Komisjoni direktiiv 2003/119/EÜ,5. detsember 2003,millega muudetakse nõukogu direktiivi 91/414/EMÜ toimeainete mesosulfurooni, propoksükarbasooni ja zoksamiidi lisamisega(EMPs kohaldatav tekst)EUROOPA ÜHENDUSTE KOMISJON,võttes arvesse Euroopa Ühenduse asutamislepingut,võttes arvesse nõukogu 15. juuli 1991. aasta direktiivi 91/414/EMÜ taimekaitsevahendite turuleviimise kohta, [1] viimati muudetud komisjoni direktiiviga 2003/84/EÜ, [2] eriti selle artikli 6 lõiget 1,ning arvestades järgmist:(1) Aventis Cropscience France (nüüd Bayer CropScience) esitas Prantsusmaa ametivõimudele 15. detsembril 2000 direktiivi 91/414/EMÜ artikli 6 lõike 2 kohaselt taotluse toimeaine mesosulfuroon (mesosulfuroon-metüüli kujul) lisamiseks direktiivi 91/414/EMÜ I lisasse. Komisjoni otsusega 2001/287/EÜ [3] kinnitati, et toimik on tunnistatud täielikuks ning seda võib pidada põhimõtteliselt vastavaks direktiivi 91/414/EMÜ II ja III lisas loetletud andmete ja teabega seotud nõuetele.(2) Bayer AG (nüüd Bayer CropScience) esitas Saksamaale 25. jaanuaril 2000 direktiivi 91/414/EMÜ artikli 6 lõike 2 kohaselt propoksükarbasooni (propoksükarbasoon-soodiumi kujul; endine nimi: MKH 65 61) käsitleva taotluse. See taotlus tunnistati täielikuks komisjoni otsusega 2000/463/EÜ. [4](3) Rohm and Haas France SA (nüüd: Dow AgroSciences) esitas Ühendkuningriigile 2. juunil 1999 direktiivi 91/414/EMÜ artikli 6 lõike 2 kohaselt zoksamiidi (endine nimi: RH-7281) käsitleva taotluse. See taotlus tunnistati täielikuks komisjoni otsusega 2000/540/EÜ. [5](4) Kõnealuste toimeainete mõju inimese tervisele ja keskkonnale taotleja poolt kavandatud kasutusviiside puhul on hinnatud kooskõlas direktiivi 91/414/EMÜ artikli 6 lõigete 2 ja 4 sätetega. Määratud referentliikmesriigid esitasid komisjonile 12. detsembril 2001 (mesosulfuroon), 26. märtsil 2001 (propoksükarbasoon) ja 10. augustil 2001 (zoksamiid) hindamisaruannete eelnõud.(5) Liikmesriigid ja komisjon on hindamisaruannete eelnõud alalises toiduahela ja loomatervishoiu komitees läbi vaadanud. Nimetatud läbivaatamine vormistati 3. oktoobril 2003 komisjoni aruandena mesosulfurooni, propoksükarbasooni ja zoksamiidi kohta.(6) Mesosulfurooni, propoksükarbasooni ja zoksamiidi aruannetest ei ilmnenud taimede teaduskomitee konsultatsiooni nõudvaid lahtiseks jäänud küsimusi või puudujääke.(7) Mitmete uuringute põhjal on selgunud, et asjaomast toimeainet sisaldavad taimekaitsevahendid võib lugeda üldiselt vastavateks direktiivi 91/414/EMÜ artikli 5 lõike 1 punktides a ja b ning artikli 5 lõikes 3 ettenähtud nõuetele, eelkõige kontrolli läbinud ja komisjoni hindamisaruandes täpsustatud juhtudel. Seetõttu on vaja mesosulfuroon, propoksükarbasoon ja zoksamiid kanda I lisasse, et tagada kõigis liikmesriikides asjaomast toimeainet sisaldavate taimekaitsevahendite kasutuslubade väljaandmine kooskõlas nimetatud direktiivi sätetega.(8) Pärast lisasse kandmist on vajalik ette näha sobilik ajavahemik mesosulfurooni, propoksükarbasooni ja zoksamiidi sisaldavaid taimekaitsevahendeid puudutavate direktiivi 91/414/EMÜ sätete rakendamise võimaldamiseks liikmesriikides ning eelkõige kehtivate lubade läbivaatamiseks, et need hiljemalt kõnealuse perioodi lõpuks alaliste lubadega asendada, neid muuta või need tühistada vastavalt direktiivi 91/414/EMÜ sätetele.(9) Seepärast on vastavalt vaja muuta direktiivi 91/414/EMÜ.(10) Käesoleva direktiiviga ettenähtud meetmed on kooskõlas toiduahela ja loomatervishoiu komitee arvamusega,ON VASTU VÕTNUD KÄESOLEVA DIREKTIIVI:Artikkel 1Direktiivi 91/414/EMÜ I lisa muudetakse vastavalt käesoleva direktiivi lisale:Artikkel 21. Liikmesriigid võtavad vastu ja avaldavad käesoleva direktiivi järgimiseks vajalikud õigusnormid hiljemalt 30. septembril 2004. Nad edastavad kõnealuste normide teksti ning nende normide ja käesoleva direktiivi vahelise vastavustabeli viivitamata komisjonile.Liikmesriigid kohaldavad neid norme alates 1. oktoobrist 2004.Kui liikmesriigid need normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.2. Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetud põhiliste siseriiklike õigusnormide teksti.Artikkel 31. Liikmesriigid vaatavad läbi kõik mesosulfurooni, propoksükarbasooni ja zoksamiidi sisaldavatele taimekaitsevahenditele väljastatud kasutusload eesmärgiga tagada direktiivi 91/414/EMÜ I lisas nende toimeainete suhtes sätestatud tingimuste täitmine. Vajadusel muudetakse või tühistatakse load kooskõlas direktiiviga 91/414/EMÜ hiljemalt 30. septembril 2004.2. Kõikide kasutusluba omavate taimekaitsevahendite puhul, mis sisaldavad ainsa toimeainena mesosulfurooni, propoksükarbasooni ja zoksamiidi, viivad liikmesriigid kooskõlas direktiivi 91/414/EMÜ VI lisas osundatud ühtsete põhimõtetega läbi uue hindamise selle III lisas toodud tingimuste rahuldava täitmisega seotud toimiku alusel. Selle hindamise alusel otsustavad liikmesriigid, kas toode vastab direktiivi 91/414/EMÜ artikli 4 lõike 1 punktides b, c, d ja e sätestatud tingimustele. Vajadusel muudetakse või tühistatakse igale sellisele taimekaitsevahendile väljastatud luba hiljemalt 31. augustiks 2005.3. Kõikide taimekaitsevahendite puhul, mis sisaldavad direktiivi 91/414/EMÜ I lisasse kantud ühte või mitut toimeainet mesosulfurooni, propoksükarbasooni ja zoksamiidi kõrval, viivad liikmesriigid kooskõlas antud direktiivi VI lisas osundatud ühtsete põhimõtetega läbi uue hindamise selle III lisas toodud tingimuste rahuldava täitmisega seotud toimiku alusel. Selle hindamise alusel otsustavad liikmesriigid, kas antud toode vastab direktiivi 91/414/EMÜ artikli 4 lõike 1 punktides b, c, d ja e sätestatud tingimustele. Vajadusel muudetakse või tühistatakse igale sellisele taimekaitsevahendile väljastatud luba hiljemalt vastavates direktiivides, milles muudeti I lisa asjaomaste toimeainete lisamiseks, muutmisele või tühistamisele osundavaks tähtajaks. Juhul kui vastavates direktiivides on sätestatud erinevad tähtajad, siis on selleks tähtajaks kõige hilisem määratletud kuupäev.Artikkel 4Käesolev direktiiv jõustub 1. aprillil 2004.Artikkel 5Käesolev direktiiv on adresseeritud liikmesriikidele.Brüssel, 5. detsember 2003Komisjoni nimelkomisjoni liigeDavid Byrne[1] EÜT L 230, 19.8.1991, lk 1.[2] EÜT L 247, 30.9.2003, lk 20.[3] EÜT L 99, 10.4.2001, lk 9.[4] EÜT L 183, 22.7.2000, lk 21.[5] EÜT L 230, 12.9.2000, lk 14.--------------------------------------------------LISA"I lisa tabeli lõppu lisatakse järgmised read:Nr | Üldnimetus, tunnuskood | Rahvusvahelise Puhta Keemia ja Rakenduskeemia Liidu (IUPAC) nimetus | Puhtus | Jõustumine | Lisamise aegumine | Erisätted |76 | Mesosulfuroon CASi nr 400852-66-6 CIPACi nr 441 | 2-[(4,6-dimetoksüpürimidiin-2-ülkarbamoüül)sulfamoüül]-a-(metanesulfoon-amido)-p-toluhape | 930 g/kg | 1. aprill 2004 | 31. märts 2014 | Kasutusloa võib anda ainult kasutamiseks herbitsiidina. VI lisas sätestatud ühtsete põhimõtete rakendamisel võetakse arvesse alalises toiduahela ja loomatervishoiu komitees 3. oktoobril 2003 lõplikult vormistatud mesosulfurooni läbivaatusaruande järeldusi ning eelkõige selle lisasid I ja II.Selles üldhinnangus peavad liikmesriigid: pöörama erilist tähelepanu veeskasvavate taimede kaitselepöörama erilist tähelepanu mesosulfurooni ja tema metaboliitide toimevõimele põhjavee reostamisel, kui toimeainet kasutatakse tundlike muldade ja/või kliimatingimustega piirkondades.Vajadusel tuleb kohaldada meetmeid riskide vähendamiseks. |77 | Propoksükarbasoon CASi nr 145026-81-9 CIPACi nr 655 | 2-(4,5-dihüdro-4-metüül-5-okso-3-propoksü-1H-1,2,4-triasool-1-ül)karboksamidosulfonüülbensoehape-metüülester | 974 g/kg (avaldub propoksükarbasoon-soodiumina) | 1. aprill 2004 | 31. märts 2014 | Kasutusloa võib anda ainult kasutamiseks herbitsiidina. VI lisas sätestatud ühtsete põhimõtete rakendamisel võetakse arvesse alalises toiduahela ja loomatervishoiu komitees 3. oktoobril 2003 lõplikult vormistatud propoksükarbasooni läbivaatusaruande järeldusi ning eelkõige selle lisasid I ja II. Selles üldhinnangus peavad liikmesriigid: pöörama erilist tähelepanu propoksükarbasooni ja tema metaboliitide toimevõimele põhjavee reostamisel, kui toimeainet kasutatakse tundlike muldade ja/või kliimatingimustega piirkondades,pöörama erilist tähelepanu veeökosüsteemi ja eriti veeskasvavate taimede kaitsele,Vajadusel tuleb kohaldada meetmeid riskide vähendamiseks. Vastavalt artikli 13 lõikele 5 informeerib liikmesriik komisjoni tehnilise materjali spetsifikatsioonist kaubandusliku tootmise puhul. |78 | Zoksamiid CASi nr. 156052-68-5 CIPACi nr. 640 | (RS)-3,5-dikloro-N-(3-kloro-1-etüül-1-metüülatsetonüül)-p-toluamiid | 950 g/kg | 1. aprill 2004 | 31. märts 2014 | Kasutusloa võib anda ainult kasutamiseks fungitsiidina. VI lisas sätestatud ühtsete põhimõtete rakendamisel võetakse arvesse alalises toiduahela ja loomatervishoiu komitees 3. oktoobril 2003 lõplikult vormistatud zoksamiidi läbivaatusaruande järeldusi ning eelkõige selle lisasid I ja II. |--------------------------------------------------


title: Komisjoni direktiiv 2009/153/EÜ, 30. november 2009 , millega muudetakse nõukogu direktiivi 91/414/EMÜ I lisa seoses toimeaine hüdrolüüsitud valkude üldnimetuse ja puhtusega (EMPs kohaldatav tekst)

text:
               1.12.2009

               ET

               Euroopa Liidu Teataja

               L 314/67

      KOMISJONI DIREKTIIV 2009/153/EÜ,
   30. november 2009,
   millega muudetakse nõukogu direktiivi 91/414/EMÜ I lisa seoses toimeaine hüdrolüüsitud valkude üldnimetuse ja puhtusega
   (EMPs kohaldatav tekst)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 15. juuli 1991. aasta direktiivi 91/414/EMÜ taimekaitsevahendite turuleviimise kohta, (1) eriti selle artikli 6 lõike 1 teise lõigu teist taanet,
   ning arvestades järgmist:

               (1)

               Direktiivi 91/414/EMÜ muudeti komisjoni direktiiviga 2008/127/EÜ, (2) et lisada teatavad hüdrolüüsitud valgud.

               (2)

               Referentliikmesriik on saanud täiendavat teavet hüdrolüüsitud valkude kohta. On selgunud, et hüdrolüüsitud valke võib saada paljudest erinevatest orgaanilistest ühenditest. Seetõttu on asjakohane osutada üldnimetusele ja puhtusele viisil, nagu need esinevad hüdrolüüsitud valke käsitlevas hindamisaruandes.

               (3)

               Seega tuleks direktiivi 91/414/EMÜ vastavalt muuta.

               (4)

               Käesoleva direktiiviga ettenähtud meetmed on kooskõlas toiduahela ja loomatervishoiu alalise komitee arvamusega,

         ON VASTU VÕTNUD KÄESOLEVA DIREKTIIVI:
   Artikkel 1
   Direktiivi 91/414/EMÜ I lisa muudetakse vastavalt käesoleva direktiivi lisale.
   Artikkel 2
   Liikmesriigid võtavad vastu ja avaldavad käesoleva direktiivi järgimiseks vajalikud õigus- ja haldusnormid hiljemalt 28. veebruariks 2010. Nad edastavad kõnealuste normide teksti ning kõnealuste normide ja käesoleva direktiivi vahelise vastavustabeli viivitamata komisjonile.
   Liikmesriigid kohaldavad neid sätteid alates 1. märtsist 2010.
   Kui liikmesriigid need meetmed vastu võtavad, lisavad nad nendesse meetmetesse või nende meetmete ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.
   Artikkel 3
   Käesolev direktiiv jõustub kahekümnendal päeval pärast selle avaldamist Euroopa Liidu Teatajas.
   Artikkel 4
   Käesolev direktiiv on adresseeritud liikmesriikidele.

      Brüssel, 30. november 2009

            Komisjoni nimel

            komisjoni liige

         Androulla VASSILIOU

      (1)  EÜT L 230, 19.8.1991, lk 1.

      (2)  ELT L 344, 20.12.2008, lk 89.

      LISA
      Direktiivi 91/414/EMÜ I lisa rida 240 asendatakse järgmisega:

                     Nr

                     Üldnimetus, tunnuskood

                     IUPACi Nimetus

                     Puhtus (1)

                     Jõustumiskuupäev

                     Lisamise aegumine

                     Erisätted

                     „240

                     Hüdrolüüsitud valgud
                     Casi nr: määratlemata
                     Cipaci nr: määratlemata

                     Puudub

                     Hindamisaruanne (SANCO/2615/2008)

                     1. september 2009

                     31. august 2019

                     A   OSA
                     Lubatakse kasutada ainult atraktandina. Loomset päritolu hüdrolüüsitud valgud peavad vastama määruse (EÜ) nr 1774/2002 nõuetele.
                     B   OSA
                     VI lisa ühtsete põhimõtete rakendamisel võetakse arvesse toiduahela ja loomatervishoiu alalises komitees hüdrolüüsitud valkude kohta koostatud hindamisaruande (SANCO/2615/2008) järeldusi, eelkõige selle I ja II lisa.
                     Vajaduse korral hõlmavad loa väljaandmise tingimused meetmeid riskide vähendamiseks.”

         (1)  Täpsemad andmed toimeainete identifitseerimise ja määratlemise kohta on esitatud läbivaatamisaruandes.


title: Komisjoni direktiiv 2005/53/EÜ, 16. september 2005, millega muudetakse nõukogu direktiivi 91/414/EMÜ, arvates toimeainete hulka klorotaloniili, klorotolurooni, tsüpermetriini, daminosiidi ja metüültiofanaadi   (EMPs kohaldatav tekst)

text:
               17.9.2005

               ET

               Euroopa Liidu Teataja

               L 241/51

      KOMISJONI DIREKTIIV 2005/53/EÜ,
   16. september 2005,
   millega muudetakse nõukogu direktiivi 91/414/EMÜ, arvates toimeainete hulka klorotaloniili, klorotolurooni, tsüpermetriini, daminosiidi ja metüültiofanaadi
   (EMPs kohaldatav tekst)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 15. juuli 1991. aasta direktiivi 91/414/EMÜ taimekaitsevahendite turuleviimise kohta, (1) eriti selle artikli 6 lõiget 1,
   ning arvestades järgmist:

               (1)

               Komisjoni 11. detsembri 1992. aasta määruses (EMÜ) nr 3600/92, millega nähakse ette taimekaitsevahendite turuleviimist käsitleva nõukogu direktiivi 91/414/EMÜ artikli 8 lõikes 2 osutatud tööprogrammi esimese etapi üksikasjalikud rakenduseeskirjad, (2) esitatakse loend hinnatavatest toimeainetest, eesmärgiga kanda need võimaluse korral direktiivi 91/414/EMÜ I lisasse. Kõnealusesse loetellu kuuluvad klorotaloniil, klorotoluroon, tsüpermetriin, daminosiid ja metüültiofanaat.

               (2)

               Kõnealuste toimeainete mõju inimeste tervisele ja keskkonnale on mitmete teavitajate kavandatud kasutusviiside puhul hinnatud vastavalt määruse (EMÜ) nr 3600/92 sätetele. Komisjoni 27. aprilli 1994. määrusega (EÜ) nr 933/94, millega sätestatakse taimekaitsevahendite toimeained ja määratakse referentliikmesriigid määruse (EMÜ) nr 3600/92 rakendamiseks, (3) on määratud järgmised referentliikmesriigid, kes omakorda on esitanud komisjonile asjakohased hindamisaruanded ja soovitused kooskõlas määruse (EMÜ) nr 3600/92 artikli 7 lõike 1 punktiga c. Klorotaloniili puhul oli referentliikmesriik Holland ja kogu asjaomane teave esitati 31. jaanuaril 2000. Klorotolurooni puhul oli referentliikmesriik Hispaania ja kogu asjaomane teave esitati 7. mail 1999. Tsüpermetriini puhul oli referentliikmesriik Belgia ja kogu asjaomane teave esitati 25. oktoobril 1999. Daminosiidi puhul oli referentliikmesriik Holland ja kogu asjaomane teave esitati 30. juulil 1999. Metüültiofanaadi puhul oli referentliikmesriik Saksamaa ja kogu asjaomane teave esitati 21. novembril 1997.

               (3)

               Liikmesriigid ja komisjon on need hindamisaruanded toiduahela ja loomatervishoiu alalises komitees läbi vaadanud.

               (4)

               Kõikide toimeainete läbivaatamine lõpetati 15. veebruaril 2005 ja vormistati komisjoni aruannetena klorotaloniili, klorotolurooni, tsüpermetriini, daminosiidi ja metüültiofanaadi kohta.

               (5)

               Klorotaloniili, klorotolurooni ja tsüpermetriini käsitlevatest aruannetest ei ilmnenud mingeid lahendamata küsimusi, mida peaks käsitlema taimede teaduskomitee või Euroopa Toiduohutusamet, kes on taimede teaduskomitee ülesande üle võtnud.

               (6)

               Daminosiidi käsitlevast aruandest ilmnes mitu lahendamata küsimust, mida Euroopa Toiduohutusamet käsitles. Euroopa Toiduohutusameti taimetervise, taimekaitsevahendite ja nende jääkide teaduskomisjonil paluti kommenteerida näriliste kantserogeense reaktsiooni toimemehhanismi 1,1-dimetüülhürdasiidi (UDMH) puhul ja märkida, kas selle jaoks saaks tuletada mingit piirväärtust. Jaatava vastuse korral paluti märkida selle piirväärtuse suurus. Esitatud küsimusi silmas pidades jõudis teaduskomisjon järeldusele, (4) et olemasolevate andmete põhjal ei ole võimalik kindlaks määrata närilistel avalduva UDMH kantserogeense toime mehhanismi. In vitro katsetega ei ole puhta ja oksüdeerumise eest kaitstud UDMH genotoksilisuse kohta tõendeid saadud ja in vivo katsete kohta andmed puuduvad. Peale selle juhtis teaduskomisjon tähelepanu sellisele ilmsele vastuolule, et pikaajaliste daminosiidi uuringute käigus ei ole hiirtel ja rottidel täheldatud kantserogeensust selliste dooside juures, mis oleksid pidanud põhjustama vahetutel katsetel mõjusaks osutunud doosidest vähemalt suurusjärgu võrra suuremaid organismisiseseid metaboolse tekkega UDMH doose. Lisaks osutus ühel uuringul pärast rottidele suu kaudu UDMH manustamist N7 guaniini metüülimine daminosiidi vastavatest näitajatest 50 korda suuremaks. Seetõttu leidis teaduskomisjon, et igasuguseid suu kaudu manustatava UDMH kantserogeensuse mehhanismi kohta tehtavaid järeldusi tuleb pidada teataval määral ebakindlateks.
               Teaduskomisjon jõudis järeldusele, et tõendusmaterjalid ei näita genotoksilise mehhanismi olemasolu. Genotoksiliste mehhanismide asemel võib kantserogeensust põhjustada rakkude jagunemise regulatsiooni muutus või hormonaalse tasakaalu rikkumine, kuid neid mehhanisme ei ole eraldi uuritud ja seetõttu ei saa asjaomase toimemehhanismi kohta praegu kindlamaid järeldusi teha. UDMH kantserogeensuse uurimiseks rottide ja hiirtega tehtud katsetel ei avaldunud aine mõju vastavalt koguste 0,09 mg/kg bw/d ja 1,41 mg/kg bw/d juures.
               Kui vaadeldud UDMH kantserogeensust põhjustab mittegenotoksiline mehhanism, tuleks eespool nimetatud doose käsitleda toksikoloogiliste künnistena. Võttes aga arvesse kõnesolevate mehhanismiga seotud ebamäärasusi ja võimalust, et kasvuhoonetingimustes võib UDMH moodustada oksüdeerunud derivaate, mis võivad olla genotoksilised, on teaduskomisjon seisukohal, et kõnealuste dooside künnistena kasutamisse tuleb suhtuda asjakohase ettevaatusega. Alaline komitee arvestas kõnesolevat seisukohta ja tegi järelduse, et eritingimustel võib daminosiidi kasutada.

               (7)

               Metüültiofanaadi kohta koostatud aruandest ilmnes mitu lahendamata küsimust, mida taimede teaduskomitee käsitles. Teaduskomiteel paluti avaldada arvamust küsimuses, kuivõrd soovitav oleks kehtestada aktsepteeritav päevadoos (ADI) ja ainega kokkupuutumise vastuvõetav ulatus (AOEL), arvestades eelkõige benomüüli, karbendasiimi ja metüültiofanaadi mutageensust, kantserogeensust ja reproduktiivsust käsitlevate uuringute tulemusi. Komitee märkis, (5) et karbendasiim on kõnealuse kolme aine ühine bioloogiline toimeaine. Eriti benomüül, kuid ka metüültiofanaat muunduvad ainevahetuse käigus karbendasiimiks ja kõik kolm ainet põhjustavad in vivo katsetes imetajarakkude kromosoomides arvukaid kõrvalekaldeid (aneuploidsust). Selle kohta, kas ükski neist ainetest pärilikkuskandjatele ka mingeid muid kahjustusi põhjustab, tõendid puuduvad. Kantserogeensusprobleeme ei esine. Kõnealuste fungitsiidide teadaolev mõju sigimisele on põhjendatav käävi mikrotuubulite suhtes avalduva toimega. Aneuploidsust põhjustav mehhanism on hästi tuntud ja see seisneb tubuliini (rakujagunemise protsessis kromosoomide lahknemiseks vajalik valkaine) polümerisatsiooni pidurdamises: siin ei esine vastasmõju DNAga. Kuna jagunevates rakkudes leidub arvukalt tubuliinimolekule, mõjutatakse fungitsiidide madala kontsentratsiooni korral piiratud hulka tubuliinimolekule, mistõttu ei kaasne kahjulikku toksikoloogilist mõju. Sellest tulenevalt on selgelt täheldatav kontsentratsioonitase, mille puhul kahjulikke mõjusid ei esine, ja on võimalik määrata nii ADI kui ka AOEL.

               (8)

               Mitmest senisest uuringust on ilmnenud, et klorotaloniili, klorotolurooni, tsüpermetriini, daminosiidi ja metüültiofanaati sisaldavad taimekaitsevahendid võivad eeldatavalt üldjoontes vastata direktiivi 91/414/EMÜ artikli 5 lõike 1 punktides a ja b sätestatud nõuetele, eelkõige komisjoni aruandes uuritud ja üksikasjalikult kirjeldatud kasutusviiside osas. Seetõttu on asjakohane kanda kõnealune toimeaine I lisasse, et tagada kõigis liikmesriikides asjaomast toimeainet sisaldavate taimekaitsevahendite kasutuslubade väljaandmine vastavalt kõnealusele direktiivile.

               (9)

               Enne toimeaine I lisasse kandmist tuleks ette näha mõistlik ajavahemik, et liikmesriigid ja huvitatud isikud saaksid valmistuda toimeaine lisamisest tulenevate uute tingimuste täitmiseks.

               (10)

               Ilma et see piiraks direktiiviga 91/414/EMÜ kindlaks määratud kohustusi, mis kaasnevad toimeaine kandmisega I lisasse, tuleks pärast toimeaine loetelusse kandmist anda liikmesriikidele kuus kuud klorotaloniili, klorotolurooni, tsüpermetriini, daminosiidi ja metüültiofanaati sisaldavate taimekaitsevahendite kehtivate kasutuslubade läbivaatamiseks, et tagada direktiivis 91/414/EMÜ, eriti selle artiklis 13 sätestatud nõuete ja I lisas toodud tingimuste täitmine. Direktiivi 91/414/EMÜ sätete kohaselt peaksid liikmesriigid vastavalt vajadusele olemasolevaid lube muutma, need asendama või tühistama. Erandina nimetatud tähtajast tuleks ette näha pikem ajavahemik iga taimekaitsevahendi iga kavandatava kasutusviisi täieliku, III lisa nõuetele vastava toimiku esitamiseks ja hindamiseks direktiivis 91/414/EMÜ sätestatud ühtsete põhimõtete alusel.

               (11)

               Määruse (EMÜ) nr 3600/92 raames hinnatud toimeainete direktiivi 91/414/EMÜ I lisasse kandmisel saadud kogemused on näidanud, et olemasolevate kasutuslubade valdajate kohustused seoses andmetele juurdepääsuga võivad tekitada tõlgendamisraskusi. Et raskusi edaspidi vältida, on vaja täpsustada liikmesriikide kohustusi, eelkõige kohustust kontrollida, et loa valdaja võimaldab juurdepääsu toimikule, mis vastab kõnealuse direktiivi II lisa nõuetele. Täpsustamine ei too siiski liikmesriikidele ega lubade valdajatele kaasa uusi kohustusi võrreldes I lisa muutmiseks seni vastu võetud direktiividega.

               (12)

               Seepärast on vaja direktiivi 91/414/EMÜ vastavalt muuta.

               (13)

               Käesolevas direktiivis sätestatud meetmed on kooskõlas toiduahela ja loomatervishoiu alalise komitee arvamusega,

         ON VASTU VÕTNUD KÄESOLEVA DIREKTIIVI:
   Artikkel 1
   Direktiivi 91/414/EMÜ I lisa muudetakse vastavalt käesoleva direktiivi lisale.
   Artikkel 2
   Liikmesriigid võtavad vastu ja avaldavad käesoleva direktiivi järgimiseks vajalikud õigusnormid hiljemalt 31. augustiks 2006. Nad edastavad kõnealuste normide teksti ning kõnealuste normide ja käesoleva direktiivi vahelise vastavustabeli viivitamata komisjonile.
   Liikmesriigid kohaldavad neid norme alates 1. septembrist 2006.
   Kui liikmesriigid need õigusnormid vastu võtavad, lisavad nad nendesse või nende ametliku avaldamise korral nende juurde viite käesolevale direktiivile. Viitamise viisi näevad ette liikmesriigid.
   Artikkel 3
   1.   Liikmesriigid muudavad või tühistavad vajaduse korral direktiivi 91/414/EMÜ kohaselt toimeainetena klorotaloniili, klorotolurooni, tsüpermetriini, daminosiidi ja metüültiofanaati sisaldavate taimekaitsevahendite olemasolevad load 31. augustiks 2006.
   Nad kontrollivad nimetatud tähtpäevaks eelkõige, et on täidetud kõnealuse direktiivi lisas klorotaloniili, klorotolurooni, tsüpermetriini, daminosiidi ja metüültiofanaadi suhtes sätestatud tingimused, välja arvatud kõnealuseid toimeaineid käsitlevate kannete B osas nimetatud tingimused, ning et loa valdajal on olemas kõnealuse direktiivi artikli 13 tingimuste kohaselt II lisa nõuetele vastav toimik või juurdepääs sellele.
   2.   Erandina lõikest 1 viivad liikmesriigid iga lubatud taimekaitsevahendi puhul, mis sisaldab klorotaloniili, klorotolurooni, tsüpermetriini, daminosiidi või metüültiofanaati ainsa toimeainena või ühena mitmest toimeainest, mis kõik on hiljemalt 28. veebruariks 2006 kantud direktiivi 91/414/EMÜ I lisa loetelusse, läbi toote uue hindamise kõnealuse direktiivi III lisa nõuetele vastava toimiku põhjal vastavalt direktiivi 91/414/EMÜ VI lisas sätestatud ühtsetele põhimõtetele ning arvestades kõnealuse direktiivi I lisa klorotaloniili, klorotolurooni, tsüpermetriini, daminosiidi ja metüültiofanaati käsitlevate kannete B osa. Selle hindamise põhjal määravad nad kindlaks, kas toode vastab direktiivi 91/414/EMÜ artikli 4 lõike 1 punktides b, c, d ja e kehtestatud tingimustele.
   Pärast kindlaksmääramist liikmesriigid:

               a)

               muudavad vajaduse korral klorotaloniili, klorotolurooni, tsüpermetriini, daminosiidi või metüültiofanaati ainsa toimeainena sisaldavate toodete kasutuslube või tühistavad need hiljemalt 28. veebruariks 2010, või

               b)

               muudavad vajaduse korral klorotaloniili, klorotolurooni, tsüpermetriini, daminosiidi või metüültiofanaati ühena mitmest toimeainest sisaldavate toodete kasutuslube või tühistavad need hiljemalt 28. veebruariks 2010 või kuupäevaks, mis on niisuguse muudatuse või tühistamise tähtpäevana kindlaks määratud vastavas direktiivis või direktiivides, millega asjassepuutuv aine või asjassepuutuvad ained kanti direktiivi 91/414/EMÜ I lisasse, võttes aluseks hilisema kuupäeva.

         Artikkel 4
   Käesolev direktiiv jõustub 1. märtsil 2006.
   Artikkel 5
   Käesolev direktiiv on adresseeritud liikmesriikidele.

      Brüssel, 16. september 2005

            Komisjoni nimel

            komisjoni liige

         Markos KYPRIANOU

      (1)  EÜT L 230, 19.8.1991, lk 1. Direktiivi on viimati muudetud Euroopa Parlamendi ja nõukogu määrusega (EÜ) nr 396/2005 (ELT L 70, 16.3.2005, lk 1).

      (2)  EÜT L 366, 15.12.1992, lk 10. Määrust on viimati muudetud määrusega (EÜ) nr 2266/2000 (EÜT L 259, 13.10.2000, lk 27).

      (3)  EÜT L 107, 28.4.1994, lk 8. Määrust on viimati muudetud määrusega (EÜ) nr 2230/95 (EÜT L 225, 22.9.1995, lk 1).

      (4)  Taimetervise, taimekaitsevahendite ja nende jääkide teaduskomitee arvamus vastuseks komisjoni taotlusele hinnata daminosiidi mõju seoses nõukogu direktiiviga 91/414/EMÜ (The EFSA Journal (2004), 61, 1–27). Vastu võetud 11. mail 2004.

      (5)  Taimede teaduskomitee arvamus (SCP/BENOMY/002 – lõplik, SCP/CARBEN/002 – lõplik, SCP/THIOPHAN/002 – lõplik 002), 23. märts 2001, benomüüli, karbendasiimi ja metüültiofanaadi hindamise kohta seoses nõukogu direktiiviga 91/414/EMÜ taimekaitsevahendite turuleviimise kohta (taimede teaduskomitee 7. märtsil 2001. aastal vastuvõetud arvamus).

      LISA
      Direktiivi 91/414/EMÜ I lisa tabeli lõppu lisatakse järgmised kanded:

                     Nr

                     Üldnimetus, tunnusnumber

                     Rahvusvahelise Puhta Keemia ja Rakenduskeemia Liidu (IUPAC) nimetus

                     Puhtus (1)

                     Jõustumine

                     Loetellu kuulumise lõpptähtaeg

                     Erisätted

                     “102

                     klorotaloniil
                     CASi nr 1897-45-6
                     CIPACi nr 288

                     tetrakloroisoftalonitriil

                     985 g/kg

                                 —

                                 heksaklorobenseeni maksimaalselt 0,01 g/kg

                                 —

                                 dekaklorobifenüüli maksimaalselt 0,03 g/kg

                     1. märts 2006

                     28. veebruar 2016

                     A OSA
                     Lubatud kasutada ainult fungitsiidina.
                     B OSA
                     VI lisa ühtsete põhimõtete rakendamisel võetakse arvesse toiduahela ja loomatervise alalises komitees 15. veebruaril 2005 lõplikul vormistatud klorotaloniili läbivaatamisaruande järeldusi, eelkõige aruande I ja II lisa.
                     Üldhindamisel peavad liikmesriigid pöörama erilist tähelepanu

                                 —

                                 veeorganismide kaitsele;

                                 —

                                 põhjavee kaitsele, eriti kui toimeainet ja selle metaboliite R417888 ja R611965 (SDS46851) kasutatakse tundlike mullastiku- ja/või kliimatingimustega piirkondades.

                           Vajaduse korral peaksid loa väljaandmise tingimused hõlmama meetmeid riskide vähendamiseks.

                     103

                     Klorotoluroon (määratlemata stereokeemia)
                     CASi nr 15545-48-9
                     CIPACi nr 217

                     3-(3-kloro-p-tolüül)-1,1-dimetüülkarbamiid

                     975 g/kg

                     1. märts 2006

                     28. veebruar 2016

                     A OSA
                     Lubatud kasutada ainult herbitsiidina.
                     B OSA
                     VI lisas sätestatud ühtsete põhimõtete rakendamisel võetakse arvesse toiduahela ja loomatervishoiu alalises komitees 15. veebruaril 2005 lõplikult vormistatud klorotolurooni läbivaatamisaruande järeldusi, eriti selle I ja II lisa. Üldhindamisel peavad liikmesriigid pöörama erilist tähelepanu põhjavee kaitsele, kui toimeainet kasutatakse ul tundlike muldade ja/või kliimatingimustega piirkondades. Vajaduse korral peaksid loa väljaandmise tingimused sisaldama riskide vähendamise meetmeid.

                     104

                     tsüpermetriin
                     CASi nr 52315-07-8
                     CIPACi nr 332

                     (RS)-α-tsüano-3 fenoksübensüül-(1RS)-cis,trans-3-(2,2-diklorovinüül)-2,2-dimetüültsüklopropaan karboksülaat
                     (4 isomeeripaari: cis-1, cis-2, trans-3, trans-4)

                     900 g/kg

                     1. märts 2006

                     28. veebruar 2016

                     A OSA
                     Lubatud kasutada ainult insektitsiidina.
                     B OSA
                     VI lisas sätestatud ühtsete põhimõtete rakendamisel võetakse arvesse toiduahela ja loomatervishoiu alalises komitees 15. veebruaril 2005 lõplikult vormistatud tsüpermetriini läbivaatamisaruande järeldusi, eriti selle I ja II lisa. Üldhindamisel peavad liikmesriigid pöörama erilist tähelepanu

                                 —

                                 veeorganismide, mesilaste ja kahjutute lülijalgsete kaitsele. Vajaduse korral peaksid loa väljaandmise tingimused sisaldama riskide vähendamise meetmeid;

                                 —

                                 aine kasutamise ohutusele. Vajaduse korral peaksid loa väljaandmise tingimused sisaldama kaitsemeetmeid.

                     105

                     Daminosiid
                     CASi nr 1596-84-5
                     CIPACi nr 330

                     N-dimetüülaminosukinaamhape

                     990 g/kg
                     Lisandid:

                                 —

                                 N-nitrosodimetüülamiini maksimaalselt 2,0 mg/kg

                                 —

                                 1,1-dimetüülhüdrasiidi maksimaalselt 30 mg/kg

                     1. märts 2006

                     28. veebruar 2016

                     A OSA
                     Lubatud kasutada ainult kasvuregulaatorina mittesöödavatel kultuuridel.
                     B OSA
                     VI lisas sätestatud ühtsete põhimõtete rakendamisel võetakse arvesse toiduahela ja loomatervishoiu alalises komitees 15. veebruaril 2005 lõplikult vormistatud daminosiidi läbivaatamisaruande järeldusi, eriti selle I ja II lisa. Üldhindamisel peavad liikmesriigid pöörama erilist tähelepanu käitajate ja töötajate ohutusele taaskokkupuute korral. Vajaduse korral peaksid loa väljaandmise tingimused sisaldama kaitsemeetmeid.

                     106

                     Metüültiofanaat (määratlemata stereokeemia)
                     CASi nr 23564-05-8
                     CIPACi nr 262

                     Dimetüül 4,4′-(o-fenüleen)bis(3-tioallofanaat)

                     950 g/kg

                     1. märts 2006

                     28. veebruar 2016

                     A OSA
                     Lubatud kasutada ainult fungitsiidina.
                     B OSA
                     VI lisas sätestatud ühtsete põhimõtete rakendamisel võetakse arvesse toiduahela ja loomatervishoiu alalises komitees 15. veebruaril 2005 lõplikult vormistatud metüültiofanaadi läbivaatamisaruande järeldusi, eriti selle I ning II lisa. Üldhindamisel peavad liikmesriigid pöörama erilist tähelepanu veeorganismide, vihmausside ja muude mulla makroorganismide kaitsele. Vajaduse korral peaksid loa väljaandmise tingimused sisaldama riskide vähendamise meetmeid.”

         (1)  Täiendavad andmed toimeaine identifitseerimiseks ja määratlemiseks on esitatud läbivaatamisaruandes.


title: Komisjoni direktiiv 2001/21/EÜ, 5. märts 2001, millega muudetakse taimekaitsevahendite turuletoomist käsitleva nõukogu direktiivi 91/414/EMÜ I lisa toimeainete amitrooli, dikvaadi, püridaadi ja tiabendasooli lisamisega

text:
Tähtis õiguslik teade

|

32001L0021

Euroopa Liidu Teataja L 069 , 10/03/2001 Lk 0017 - 0021

		Komisjoni direktiiv 2001/21/EÜ,5. märts 2001,millega muudetakse taimekaitsevahendite turuletoomist käsitleva nõukogu direktiivi 91/414/EMÜ I lisa toimeainete amitrooli, dikvaadi, püridaadi ja tiabendasooli lisamisegaEUROOPA ÜHENDUSTE KOMISJON,võttes arvesse Euroopa Ühenduse asutamislepingut,võttes arvesse nõukogu 15. juuli 1991. aasta direktiivi 91/414/EMÜ taimekaitsevahendite turuletoomise kohta, [1] viimati muudetud komisjoni direktiiviga 2000/80/EÜ, [2] eriti selle artikli 6 lõiget 1,ning arvestades järgmist:(1) Komisjoni 11. detsembri 1992. aasta määrusega (EMÜ) nr 3600/92, [3] milles sätestatakse taimekaitsevahendite turuletoomist käsitleva direktiivi 91/414/EMÜ artikli 8 lõikes 2 osutatud tööprogrammi esimese etapi üksikasjalikud rakenduseeskirjad ja mida on viimati muudetud määrusega (EÜ) nr 2266/2000, [4] kehtestatakse direktiivi 91/414/EMÜ (edaspidi "direktiiv") artikli 8 lõikes 2 osutatud tööprogrammi esimese etapi üksikasjalikud rakenduseeskirjad. Vastavalt nimetatud määrusele kehtestatakse komisjoni 27. aprilli 1994. aasta määruses (EÜ) nr 933/94, [5] millega sätestatakse taimekaitsevahendite toimeained ja määratakse referentliikmesriigid komisjoni määruse (EMÜ) nr 3600/92 rakendamiseks ning mida on viimati muudetud määrusega (EÜ) nr 2230/95, [6] loetelu taimekaitsevahendite toimeainetest, mida tuleks hinnata nende võimaliku direktiivi I lisasse lisamise seisukohalt.(2) Vastavalt direktiivi artikli 5 lõikele 1 tuleks toimeaine kanda I lisasse kuni kümneks aastaks, kui võib eeldada, et toimeainet sisaldavate taimekaitsevahendite kasutamine ja nende jäägid ei kahjusta inimeste ega loomade tervist ega põhjavett ega avalda lubamatut mõju keskkonnale.(3) Amitrooli, dikvaadi, püridaadi ja tiabendasooli toimet inimese tervisele ja keskkonnale on hinnatud määrusega (EMÜ) nr 3600/92 ettenähtud korras taotlejate poolt ettepandud paljude kasutusvaldkondade puhul. Määrusega (EÜ) nr 933/94 on amitrooli puhul määratud referentliikmesriigiks Prantsusmaa, dikvaadi puhul Suurbritannia ja tiabendasooli puhul Hispaania. Austria on määratud referentliikmesriigiks püridaadi puhul määrusega (EÜ) nr 491/95, [7] millega muudetakse määrust (EMÜ) nr 3600/92 ja määrust (EÜ) nr 933/94 eelkõige Austria, Soome ja Rootsi määratud ametivõimude ning tootjate integreerimise osas direktiivi artikli 8 lõikes 2 osutatud tööprogrammi esimese etapi rakendamisel. Referentliikmesriigid esitasid komisjonile määruse (EMÜ) nr 3600/92 artikli 7 lõike 1 punkti c kohaselt vastavad hindamisaruanded ja soovitused 30. aprillil 1996 (amitrooli kohta), 2. aprillil 1996 (dikvaadi kohta), 18. novembril 1996 (püridaadi kohta) ja 30. aprillil 1996 (tiabendasooli kohta).(4) Liikmesriigid ja komisjon on hindamisaruanded alalises taimetervise komitees läbi vaadanud. Läbivaatamise lõpptulemusena vormistati 12. detsembril 2000 vastavad komisjoni läbivaatusaruanded amitrooli, dikvaadi, püridaadi ja tiabendasooli kohta. Kui aruandeid tuleb teadus- ja tehnikaalaste arengute arvessevõtmiseks ajakohastada, tuleb vastavalt direktiivile muuta ka asjakohaste toimeainete direktiivi I lisasse lisamise tingimusi.(5) Läbivaatamisega seotud toimik ja teave amitrooli kohta esitati arvamuse avaldamiseks taimede teaduskomiteele. Komitee kinnitas oma 6. juuni 2000. aasta arvamuses [8] kõnealuse toimeainega kokkupuutumise valitud lubatava määra sobivust ning esitas nõuandeid närilistega läbi viidud pikaajaliste uuringute tõlgendamise kohta. Käesolevas direktiivis ja asjakohases läbivaatusaruandes on neid soovitusi arvesse võetud.(6) Läbivaatamisega seotud toimik ja teave dikvaadi kohta esitati samuti arvamuse avaldamiseks taimede teaduskomiteele. Komitee esitas oma 5. aprilli 2000. aasta arvamuses [9] nõuandeid lindude paljunemist käsitlevate olemasolevate uuringute tõlgendamise kohta, mullaosakeste külge seotud jääkide võimalike pikaajaliste mõjude kohta, vetikatõrje võimaliku mõju kohta keskkonnale ning kasutaja ja tarbija toimeainega kokkupuutumise teatavate aspektide kohta. Komitee esitas oma tõlgenduse lindude paljunemist käsitlevate olemasolevate uuringute kohta. Komitee jõudis järeldusele, et puuduvad tõendid mullas esinevate jääkide kahjuliku mõju kohta. Samas märkis komitee, et dikvaadi kasutamine vetikatõrjel võib ohustada sihtrühma mittekuuluvaid veeorganisme ning andmed tõhusate riski vähendamise meetmete rakendamise võimalikkuse kohta on ebapiisavad.Toimeainega kokkupuutumise osas soovitas komitee võtta kasutusele meetmed mittekutseliste kasutajate kokkupuute piiramiseks. Samuti märkis komitee, et andmed on ebapiisavad selleks, et hinnata täiel määral dikvaadi toidu kaudu omastamist tarbija poolt seoses selle kasutamisega desikandina väikeseteralises teraviljas. Neid arvamusi on käesolevas direktiivis ja asjakohases läbivaatusaruandes arvesse võetud.(7) Läbivaatamisega seotud toimik ja teave püridaadi kohta esitati samuti arvamuse avaldamiseks taimede teaduskomiteele. Komitee kinnitas oma 6. juuni 2000. aasta arvamuses [10] alalises taimetervise komitees valitud püridaadiga kokkupuutumise lubatava määra sobivust.(8) Läbivaatamisega seotud toimik ja teave tiabendasooli kohta esitati samuti arvamuse avaldamiseks taimede teaduskomiteele. Komitee kinnitas oma 22. septembri 2000. aasta arvamuses, [11] et tiabendasooli kavandatud kasutamine puuviljade ja kartulite puhul saagikoristamise järgselt ei kujuta lubamatut riski veeorganismidele eeldusel, et rakendatakse piisavaid riskide vähendamise meetmeid. Seda soovitust on käesolevas direktiivis ja asjakohases läbivaatusaruandes arvesse võetud.(9) Erinevate uuringute käigus on ilmnenud, et kõnealuseid toimeaineid sisaldavate taimekaitsevahendite puhul võib üldjuhul eeldada nende vastavust direktiivi artikli 5 lõike 1 punktides a ja b sätestatud nõuetele, eriti komisjoni läbivaatusaruandes uuritud ja ära toodud kasutusvaldkondade osas. Seetõttu on otstarbekas kanda kõnealused toimeained I lisasse, võimaldamaks kõikidel liikmesriikidel väljastada kõnealuseid toimeaineid sisaldavate taimekaitsevahendite kasutuslubasid vastavuses eespool nimetatud direktiivi sätetega.(10) Direktiivi artikli 5 lõige 5 näeb ette, et toimeaine kandmise I lisasse võib igal ajal uuesti läbi vaadata, kui ilmneb, et toimeaine lisamise kriteeriumid ei ole enam täidetud. Seetõttu vaatab komisjon uuesti läbi amitrooli kandmise I lisasse juhul, kui läbivaatusaruande punktis 7 nõutud lisainformatsiooni ei esitata.(11) Direktiivis nähakse ette, et pärast toimeaine I lisasse kandmist peavad liikmesriigid toimeainet sisaldavate taimekaitsevahendite kasutusload ettenähtud aja jooksul vastavalt vajadusele välja andma, neid muutma või need tühistama. Eelkõige nähakse ette, et taimekaitsevahendite kasutusload väljastatakse ainult pärast seda, kui on võetud arvesse toimeaine I lisasse kandmisega seonduvaid tingimusi ning nõutavaid andmeid sisaldava toimiku alusel direktiivis sätestatud ühtseid põhimõtteid.(12) Enne toimeaine I lisasse kandmist tuleb ette näha mõistlik ajavahemik, mille vältel liikmesriigid ja huvitatud osapooled saaksid valmistuda toimeaine lisamisest tulenevate uute tingimuste täitmiseks. Lisaks sellele on vajalik pärast toimeaine lisamist ette näha mõistlik ajavahemik, mille vältel liikmesriigid saaksid amitrooli, dikvaati, püridaati või tiabendasooli sisaldavaid taimekaitsevahendeid käsitlevaid direktiivi sätteid ellu rakendada. Eelkõige peavad liikmesriigid selle aja jooksul kehtivad load läbi vaatama ja väljastama vajaduse korral vastavalt direktiivi sätetele uued load. Iga taimekaitsevahendi täiemahulise toimiku esitamiseks ja hindamiseks vastavalt direktiivis sätestatud ühtsetele põhimõtetele tuleks ette näha pikem ajavahemik. Mitut toimeainet sisaldavaid taimekaitsevahendeid saab ühtsete põhimõtete alusel tervikuna hinnata ainult juhul, kui kõik asjaomased toimeained on kantud direktiivi I lisasse.(13) On asjakohane sätestada, et liikmesriigid tagavad juurdepääsu lõplikele läbivaatusaruannetele või teevad need kättesaadavaks kõigile nendest huvitatud osapooltele, välja arvatud konfidentsiaalse informatsiooni osas.(14) Läbivaatusaruanded on vajalikud mitmete direktiivis sätestatud ühtsete põhimõtete punktide nõuetekohaseks rakendamiseks liikmesriikide poolt, kuivõrd kõnealused põhimõtted käsitlevad toimeainete direktiivi I lisasse kandmise eesmärgil esitatud andmete hindamist.(15) Käesoleva direktiiviga ettenähtud meetmed on kooskõlas alalise taimetervise komitee 12. detsembri 2000. aasta arvamusega,ON VASTU VÕTNUD KÄESOLEVA DIREKTIIVI:Artikkel 1Direktiivi 91/414/EMÜ I lisa muudetakse vastavalt käesoleva direktiivi lisale.Artikkel 21. Liikmesriigid jõustavad käesoleva direktiivi järgimiseks vajalikud õigusnormid hiljemalt 1. juuliks 2002. Liikmesriigid teatavad sellest viivitamata komisjonile.Eelkõige muudavad või tühistavad liikmesriigid vajaduse korral kooskõlas direktiiviga 91/414/EMÜ kõnealuseks kuupäevaks toimeaineid amitrooli, dikvaati, püridaati või tiabendasooli sisaldavate taimekaitsevahendite kehtivad kasutusload.Kui liikmesriigid need normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.2. Pidades silmas direktiivi 91/414/EMÜ VI lisas sätestatud ühtsetest põhimõtetest lähtuvat hindamist ja otsuste tegemist, kehtestatakse direktiivi III lisas sätestatud tingimustele vastava toimiku alusel ainsa toimeainena amitrooli, dikvaati, püridaati või tiabendasooli sisaldavate taimekaitsevahendite kasutuslubade muutmise või tühistamise tähtajaks 1. jaanuar 2006.3. Taimekaitsevahendite puhul, mis sisaldavad amitrooli, dikvaadi, püridaadi või tiabendasooli kõrval veel mõnda direktiivi 91/414/EMÜ I lisasse kantud toimeainet, kehtestatakse lubade muutmise või tühistamise tähtajaks neli aastat alates selle direktiivi jõustumisest, millega kanti I lisasse viimane kõnealustest ainetest.4. Liikmesriigid tagavad juurdepääsu amitrooli, dikvaadi, püridaadi ja tiabendasooli läbivaatusaruannetele, välja arvatud konfidentsiaalsele informatsioonile direktiivi 91/414/EMÜ artikli 14 tähenduses, või teevad need vastava eritaotluse esitamisel kättesaadavaks kõigile nendest huvitatud osapooltele.5. Liikmesriigid teavitavad komisjoni, kui läbivaatusaruande punktis 7 nõutavat lisainformatsiooni amitrooli kohta ei ole 1. jaanuariks 2002 esitatud. Sellisel juhul vaatab komisjon amitrooli lisamise direktiivi 91/414/EMÜ I lisasse uuesti läbi.Artikkel 3Käesolev direktiiv jõustub 1. jaanuaril 2002.Artikkel 4Käesolev direktiiv on adresseeritud liikmesriikidele.Brüssel, 5. märts 2001Komisjoni nimelkomisjoni liigeDavid Byrne[1] EÜT L 230, 19.8.1991, lk 1.[2] EÜT L 309, 9.12.2000, lk 14.[3] EÜT L 366, 15.12.1992, lk 10.[4] EÜT L 259, 13.10.2000, lk 27.[5] EÜT L 107, 28.4.1994, lk 8.[6] EÜT L 225, 22.9.1995, lk 1.[7] EÜT L 49, 4.3.1995, lk 50.[8] Taimede teaduskomitee arvamus SCP/AMITR/002 (lõplik).[9] Taimede teaduskomitee arvamus SCP/DIQUAT/002 (lõplik).[10] Taimede teaduskomitee arvamus SCP/PYRID/002 (lõplik).[11] Taimede teaduskomitee arvamus SCP/THIABEN/002 (lõplik).--------------------------------------------------LISADirektiivi 91/414/EÜ I lisa tabeli lõppu lisatakse järgmised kanded (numbritega 14–17):Nr | Üldnimetus, tunnuskoodid | Rahvusvahelise Puhta Keemia ja Rakenduskeemia Liidu (IUPAC) nimetus | Puhtus | Jõustumiskuupäev | Aegumistähtaeg | Erisätted |14 | Amitrool CAS nr 61-82-5 CIPAC nr 90 | H-[1,2,4]-triasool-3-üülamiin | 900 g/kg | 1.1.2002 | 31.12.2011 | Lubatakse kasutada ainult herbitsiidina. VI lisas sätestatud ühtsete põhimõtete rakendamisel võetakse arvesse alalises taimetervise komitees 12. detsembril 2000 lõplikult vormistatud amitrooli läbivaatusaruande järeldusi ning eelkõige selle I ja II lisa. Kõnealuse üldhindamise käigus peavad liikmesriigid: pöörama erilist tähelepanu toimeaine kasutajate kaitsele,pöörama erilist tähelepanu põhjavee kaitsele tundlikel aladel, eriti muude kui põllukultuuridega seotud kasutusvaldkondade puhul,pöörama erilist tähelepanu kasulike lülijalgsete kaitsele,pöörama erilist tähelepanu lindude ja metsloomade kaitsele. Amitrooli kasutamine sigimisperioodil on lubatud ainult juhul, kui vastav riskianalüüs on kinnitanud lubamatute mõjude puudumist ning kui kasutusloa tingimused sisaldavad vajadusel asjakohaseid meetmeid riskide vähendamiseks. |15 | Dikvaat CAS nr 2764-72-9 (ioon), 85-00-7 (dibromiid) CIPAC nr 55 | 9,10-dihüdro-8a,10a-diasonia-fenantreen ioonina (dibromiid) | 950 g/kg | 1.1.2002 | 31.12.2011 | Olemasolevate andmete alusel lubatakse kasutada ainult maismaaherbitsiidina ja desikandina. Kasutamine vetikatõrjel ei ole lubatud. VI lisas sätestatud ühtsete põhimõtete rakendamisel võetakse arvesse alalises taimetervise komitees 12. detsembril 2000 lõplikult vormistatud dikvaadi läbivaatusaruande järeldusi ning eelkõige selle I ja II lisa. Kõnealuse üldhindamise käigus peavad liikmesriigid: pöörama erilist tähelepanu võimalikule mõjule veeorganismidele ning tagama, et kasutusloa tingimused sisaldavad vajadusel asjakohaseid meetmeid riskide vähendamiseks,pöörama erilist tähelepanu toimeaine mittekutseliste kasutajate kaitsele ning tagama, et kasutusloa tingimused sisaldavad vajadusel asjakohaseid meetmeid riskide vähendamiseks. |16 | Püridaat CAS nr 55512-33.9 CIPAC nr 447 | 6-kloro-3-fenüülpüridasiin-4-üü1-S-oktüül-tiokarbonaat | 900 g/kg | 1.1.2002 | 31.12.2011 | Lubatakse kasutada ainult herbitsiidina. VI lisas sätestatud ühtsete põhimõtete rakendamisel võetakse arvesse alalises taimetervise komitees 12. detsembril 2000 lõplikult vormistatud püridaadi läbivaatusaruande järeldusi ning eelkõige selle I ja II lisa. Kõnealuse üldhindamise käigus peavad liikmesriigid: pöörama erilist tähelepanu põhjavee kaitsele,pöörama erilist tähelepanu võimalikule mõjule veeorganismidele ning tagama, et kasutusloa tingimused sisaldavad vajadusel asjakohaseid meetmeid riskide vähendamiseks. |17 | Tiabendasool CAS nr 148-79-8 CIPAC nr 323 | 2-tiasool-4-üül-1H-bensimidasool | 985 g/kg | 1.1.2002 | 31.12.2011 | Lubatakse kasutada ainult fungitsiidina. Kasutamine lehtede pritsimiseks ei ole lubatud. VI lisas sätestatud ühtsete põhimõtete rakendamisel võetakse arvesse alalises taimetervise komitees 12. detsembril 2000 lõplikult vormistatud tiabendasooli läbivaatusaruande järeldusi ning eelkõige selle I ja II lisa. Kõnealuse üldhindamise käigus peavad liikmesriigid: pöörama erilist tähelepanu veeorganismide ja veekogu põhjaladestuses elunevate organismide kaitsele ning tagama, et kasutusloa tingimused sisaldavad vajadusel asjakohaseid meetmeid riskide vähendamiseks.Tuleb rakendada sobivaid riskide vähendamise meetmeid (nt puhastamist diatomiitmulla või aktiivsöe abil), et kaitsta pinnavett reoveest tuleneva lubamatult kõrge saastuse eest. |--------------------------------------------------


title: Nõukogu Direktiiv 2006/109/EÜ, 20. november 2006 , millega kohandatakse direktiivi 94/45/EÜ (Euroopa töönõukogu asutamise või töötajate teavitamis- ja nõustamiskorra sisseseadmise kohta liikmesriigiülestes ettevõtetes või kontsernides) seoses Bulgaaria ja Rumeenia ühinemisega

text:
               20.12.2006

               ET

               Euroopa Liidu Teataja

               L 363/416

      NÕUKOGU DIREKTIIV 2006/109/EÜ,
   20. november 2006,
   millega kohandatakse direktiivi 94/45/EÜ (Euroopa töönõukogu asutamise või töötajate teavitamis- ja nõustamiskorra sisseseadmise kohta liikmesriigiülestes ettevõtetes või kontsernides) seoses Bulgaaria ja Rumeenia ühinemisega
   EUROOPA LIIDU NÕUKOGU,
   võttes arvesse Euroopa Ühenduse asutamislepingut,
   võttes arvesse Bulgaaria ja Rumeenia ühinemislepingut (1), eriti selle artikli 4 lõiget 3,
   võttes arvesse Bulgaaria ja Rumeenia ühinemisakti, eriti selle artiklit 56,
   võttes arvesse komisjoni ettepanekut
   ning arvestades järgmist:

               (1)

               Ühinemisakti artiklis 56 on sätestatud, et kui institutsioonide akte, mis jäävad kehtima pärast 1. jaanuari 2007, on vaja seoses ühinemisega kohandada ning kui neid vajalikke kohandusi ei ole ühinemisakti ega selle lisadega ette nähtud, võtab nõukogu vastu vajalikud kohandused, välja arvatud juhul, kui esialgse akti on vastu võtnud komisjon.

               (2)

               Ühinemislepingu koostanud konverentsi lõppaktis oli kirjas, et kõrged lepinguosalised jõudsid poliitilisele kokkuleppele institutsioonide vastu võetud aktide kohandustes, mis on vajalikud seoses ühinemisega, ning nad kutsusid nõukogu ja komisjoni nimetatud kohandusi vastu võtma enne ühinemist ning neid vajadusel täiendama ja ajakohastama, et võtta arvesse ühenduse õiguse arengut.

               (3)

               Seega tuleks nõukogu 22. septembri 1994. aasta direktiivi 94/45/EÜ Euroopa töönõukogu asutamise või töötajate teavitamis- ja nõustamiskorra sisseseadmise kohta liikmesriigiülestes ettevõtetes või kontsernides (2) vastavalt muuta,

         ON VASTU VÕTNUD KÄESOLEVA DIREKTIIVI:
   Artikkel 1
   Direktiivi 94/45/EÜ muudetakse vastavalt lisale.
   Artikkel 2
   1.   Liikmesriigid jõustavad käesoleva direktiivi täitmiseks vajalikud õigus- ja haldusnormid hiljemalt Bulgaaria ja Rumeenia Euroopa Liiduga ühinemise kuupäevaks. Nad edastavad kõnealuste normide teksti ning kõnealuste normide ja käesoleva direktiivi vahelise vastavustabeli viivitamata komisjonile.
   Kui liikmesriigid need normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Liikmesriigid kehtestavad sellise viitamise meetodid.
   2.   Liikmesriigid edastavad komisjonile nende poolt käesoleva direktiiviga reguleeritavas valdkonnas vastu võetud põhiliste riiklike õigusnormide teksti.
   Artikkel 3
   Käesolev direktiiv jõustub Bulgaaria ja Rumeenia ühinemislepingu jõustumise korral ning lepingu jõustumise kuupäeval.
   Artikkel 4
   Käesolev direktiiv on adresseeritud liikmesriikidele.

      Brüssel, 20. november 2006

            Nõukogu nimel

            eesistuja

         J. KORKEAOJA

      (1)  ELT L 157, 21.6.2005, lk 11.

      (2)  EÜT L 254, 30.9.1994, lk 64.

      LISA
      SOTSIAALPOLIITIKA JA TÖÖHÕIVE
      31994 L 0045: nõukogu direktiiv 94/45/EÜ, 22. september 1994, Euroopa töönõukogu asutamise või töötajate teavitamis- ja nõustamiskorra sisseseadmise kohta liikmesriigiülestes ettevõtetes või kontsernides (EÜT L 254, 30.9.1994, lk 64); muudetud järgmise aktiga:

                  —

                  31997 L 0074: nõukogu direktiiv 97/74/EÜ, 15.12.1997 (EÜT L 10, 16.1.1998, lk 22).

            Ilma et see piiraks uut läbivaatamist enne ühinemiskuupäeva, asendatakse artikli 5 lõike 2 punkt b järgmisega:

                     “b)

                     spetsiaalsel läbirääkimiskomisjonil on minimaalselt kolm liiget ja maksimaalselt sama palju liikmeid kui palju on liikmesriike.”


title: Nõukogu direktiiv, 28. jaanuar 1991, millega muudetakse direktiivi 72/462/EMÜ terviseohutuse ja veterinaarkontrolli probleemide kohta veiste ja sigade ning värske liha ja lihatoodete impordil kolmandatest riikidest, et hõlmata lambad ja kitsed

text:
Tähtis õiguslik teade

|

31991L0069

Euroopa Liidu Teataja L 046 , 19/02/1991 Lk 0037 - 0039 Soomekeelne eriväljaanne: Peatükk 3 Köide 36 Lk 0173  Rootsikeelne eriväljaanne: Peatükk 3 Köide 36 Lk 0173

		Nõukogu direktiiv,28. jaanuar 1991,millega muudetakse direktiivi 72/462/EMÜ terviseohutuse ja veterinaarkontrolli probleemide kohta veiste ja sigade ning värske liha ja lihatoodete impordil kolmandatest riikidest, et hõlmata lambad ja kitsed(91/69/EMÜ)EUROOPA ÜHENDUSTE NÕUKOGU,võttes arvesse Euroopa Majandusühenduse asutamislepingut, eriti selle artiklit 43,võttes arvesse komisjoni ettepanekut, [1]võttes arvesse Euroopa Parlamendi arvamust, [2]võttes arvesse majandus- ja sotsiaalkomitee arvamust [3]ning arvestades, et:direktiivis 91/68/EMÜ. on sätestatud lammaste ja kitsede ühendusesisest kaubandust reguleerivad veterinaarkontrolli tingimused; võimaldamaks kõnealuse kaubanduse ühtlustatud arengut, tuleks sätestada ühtsed eeskirjad impordi suhtes kolmandatest riikidest;direktiivis 72/462/EMÜ, [4] mida on viimati muudetud direktiiviga 90/425/EMÜ, [5] on sätestatud terviseohutuse ja veterinaarkontrolli nõuded veiste ja sigade ning värske liha ja lihatoodete impordi suhtes kolmandatest riikidest;lambad ja kitsed kuuluvad koos veistega veislaste sugukonda ning on vastuvõtlikud samade haiguste suhtes; seega ähvardavad ühenduse kariloomi sarnased ohud seoses impordiga kolmandatest riikidest; seepärast tuleks üldiselt viidata direktiivis 72/462/EMÜ sätestatud eeskirjadele, viies nendesse kõik muudatused, mida on vaja lammaste ja kitsede iseärasuste arvessevõtmiseks,ON VASTU VÕTNUD KÄESOLEVA DIREKTIIVI:Artikkel 1Direktiivi 72/462/EMÜ muudetakse käesolevaga järgmiselt.1. Pealkiri asendatakse järgmisega:"Nõukogu direktiiv, 12. detsember 1972, terviseohutuse ja veterinaarkontrolli probleemide kohta veiste, lammaste, kitsede ja sigade ning värske liha ja lihatoodete impordil kolmandatest riikidest".2. Artikli 1 lõikesse 1 lisatakse teise taandena järgmine:"— kodulambad ja -kitsed aretamiseks, kasvatamiseks, nuumamiseks või tapmiseks;".3. Artikli 2 esimene lõik asendatakse järgmisega:"Käesolevas direktiivis kasutatakse vajaduse korral direktiivide 64/432/EMÜ ja 64/433/EMÜ ning nõukogu 12. detsembri 1972. aasta direktiivi 72/461/EMÜ (terviseohutuse ja veterinaarkontrolli probleemide kohta veiste ja sigade ning värske liha impordil kolmandatest riikidest), [6] millest kõiki on viimati muudetud direktiiviga 89/662/EMÜ, [7] nõukogu 21. detsembri 1976. aasta direktiiviga 77/99/EMÜ (ühendusesisest lihatoodetega kauplemist mõjutavate tervishoiuprobleemide kohta), [8] mida on viimati muudetud direktiiviga 89/662/EMÜ, ning direktiiviga 91/68/EMÜ, [9] artiklis 2 määratletud mõisteid."4. Artikli 2 kolmandas lõigus asendatakse punkt c järgmisega:"c) kolmas riik — riik, kus ei kohaldata direktiive 64/432/EMÜ, 64/433/EMÜ, 77/99/EMÜ ja 91/68/EMÜ;".5. Artikli 2 kolmandas lõigus asendatakse punkt e järgmisega:"e) põllumajandusettevõte — ametliku järelevalve all tegutsev põllumajandus-, tööstus- või kaubandusettevõte, mis asub kolmanda riigi territooriumil ning milles korrapäraselt hoitakse või aretatakse veiseid või sigu aretamiseks, tootmiseks või tapmiseks või lambaid või kitsi aretamiseks, kasvatamiseks, nuumamiseks või tapmiseks;".6. Artikli 3 lõikes 1 asendatakse fraas "veiseid, sigu" fraasiga "veiseid, lambaid, kitsi, sigu" ning artikli 3 lõike 2 esimeses lõigus asendatakse fraas "veiste ja sigade" fraasiga "veiste, lammaste, kitsede ja sigade".7. II peatüki pealkiri asendatakse järgmisega:"II PEATÜKKVeiste, lammaste, kitsede ja sigade import".8. Artikli 6 punkti a esimest taanet täiendatakse järgmisega:"väikemäletsejaliste katku, episootilise hemorraagia, lammaste rõugete, kitsede rõugete, Kaljumäestiku palaviku".9. Artikli 8 lõige 2 asendatakse järgmisega:"2. Artiklis 29 sätestatud korras võib otsustada, et load peavad piirduma konkreetsete liikidega, veiste või sigadega tapmiseks, aretamiseks või tootmiseks, lammaste või kitsedega aretamiseks, kasvatamiseks, nuumamiseks või tapmiseks või eriotstarbeliste loomadega ning et pärast importi tuleb kohaldada kõiki vajalikke loomatervishoiu meetmeid.Aretus-, kasvatus-, tootmis- või nuumloomade korral võivad vastavalt käesolevale lõikele kehtestatud nõuded liikmesriigiti erineda, et võtta arvesse ühendusesisese kaubanduse raames eri liikmesriikide suhtes kohaldatavaid erisätteid."10. Artikli 8 lõige 3 asendatakse järgmisega:"3. Loomatervishoiu tingimuste kindlaksmääramisel vastavalt lõikele 1:- võetakse veiste tuberkuloosi ning veiste ja sigade brutselloosi korral aluseks direktiivi 64/432/EMÜ A lisas sätestatud nõuded,- võetakse haiguse korral, mille suhtes lambad ja kitsed on vastuvõtlikud, aluseks artiklites 4, 5 ja 6 või vastavalt artiklile 7 või 8 sätestatud nõuded ning direktiivi 91/68/EMÜ A lisas sätestatud nõuded.Artiklis 29 sätestatud korras võib otsustada üksikjuhtumite põhjal kõnealustest nõuetest kõrvale kalduda, kui ajaomane kolmas riik annab sarnased loomatervishoiu tagatised; sel juhul sätestatakse samas korras loomatervishoiu tingimused, mis on vähemalt samaväärsed osutatud artiklite või lisa tingimustega, et lubada selliste loomade sisenemist ühenduse karjadesse."11. Artiklis 9 asendatakse fraas "veiste ja sigade" fraasiga "veiste, lammaste, kitsede ja sigade".12. Artikli 10 esimese lõigu sissejuhatavas osas asendatakse fraas "veiseid ja sigu" fraasiga "veiseid, lambaid, kitsi ja sigu".13. Artikli 10 esimeses lõigus asendatakse punkt a järgmisega:"a) vähemalt kuueks kuuks aretamiseks või tootmiseks ette nähtud veiste või sigade puhul ning kasvatamiseks, aretamiseks või nuumamiseks ette nähtud lammaste ja kitsede puhul;".14. Artikli 11 lõike 1 esimene lõik asendatakse järgmisega:"1. Liikmesriigid lubavad importida veiseid, lambaid, kitsi või sigu ainult eksportiva kolmanda riigi riikliku veterinaararsti koostanud sertifikaadi esitamisel."15. Artikli 11 lõike 1 punkt d asendatakse järgmisega:"d) tõendama, et kõnealused veised, lambad, kitsed või sead vastavad käesoleva direktiivi nõuetele ning selle alusel sätestatud nõuetele impordi suhtes kolmandatest riikidest;".16. Artikli 12 lõige 1 asendatakse järgmisega:"1. Liikmesriigid tagavad, et koduveised, -lambad, -kitsed ja -sead läbivad ühenduse territooriumile saabudes viivitamata riikliku veterinaararsti läbiviidava veterinaarkontrolli, hoolimata tolliprotseduurist, mille alusel need on deklareeritud."17. Artikli 12 lõike 2 sissejuhatav lause asendatakse järgmisega:"2. Liikmesriigid tagavad, et veiste, lammaste, kitsede ja sigade ühendusesisene liikumine on keelatud, kui lõikega 1 ettenähtud kontrolli käigus leitakse, et:".18. Artikli 12 lõike 2 kolmas taane asendatakse järgmisega:"— eksportiv kolmas riik ei ole järginud tingimusi, mis on sätestatud käesolevas direktiivis, direktiivi 64/432/EMÜ A–D lisas, artiklites 4, 5 või 6 või vastavalt artiklile 7 või 8 ning direktiivi 91/68/EMÜ A lisas;".19. Artikli 12 lõige 4 asendatakse järgmisega:"4. Imporditavate veiste, lammaste, kitsede ja sigadega kaasasolev sertifikaat peab pärast veterinaarkontrolli (impordikontrolli) selgelt osutama, kas loomade sisenemine on lubatud või keelatud."20. Artikli 27 lõike 1 punkt a asendatakse järgmisega:"a) veiste, lammaste, kitsede ja sigade impordi kontrollimise kohad piiril;".Artikkel 2Liikmesriigid jõustavad käesoleva direktiivi täitmiseks vajalikud õigusnormid hiljemalt 31. detsembril 1992. Liikmesriigid teatavad sellest viivitamata komisjonile.Kui liikmesriigid need normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.Artikkel 3Käesolev direktiiv on adresseeritud liikmesriikidele.Brüssel, 28. jaanuar 1991Nõukogu nimeleesistujaJ.-C. Juncker[1] EÜT C 48, 27.2.1989, lk 36.[2] EÜT C 96, 17.4.1989, lk 187.[3] EÜT C 194, 31.7.1989, lk 9.[4] EÜT L 302, 31.12.1972, lk 28.[5] EÜT L 224, 18.8.1990, lk 29.[6] EÜT L 302, 31.12.1972, lk 24.[7] EÜT L 395, 30.12.1989, lk 13.[8] EÜT L 26, 31.1.1977, lk 85.[9] EÜT L 46, 19.2.1991, lk 19.--------------------------------------------------